text:
Diamars 17 di augustus tawata un dia tristo pa e pueblo di nos isla ruman Boneiro cu e fayecimento di e gran ciudadano y politico Sr. Johan “Jopie” Abraham. Diadomingo e pueblo di Boneiro, y demas pais den Reino por a despedi di Jopie of sigui e transmicion di e acto di despedida “Rekordá Jopie” live via di Facebook of NOSTV.
Pa e ocacion aki, Prome Minister Evelyn Wever-Croes a manda via un video, palabranan di condolencia y forsa na famia di Jopie Abraham, na Partido Demokratiko Boneriano y tambe na e pueblo di Boneiro en general.
“Jopie Abraham tabata un bon amigo di Aruba, un bon amigo di nos partido Movemiento Electoral di Pueblo, un gran amigo di henter nos famia Croes. Den nomber di Gobierno di Aruba, den nomber di Movemiento Electoral di Pueblo y den nomber di henter Aruba, mi ta desea esposo, yiunan, nietonan y demas famia, Partido Demokratiko Boneriano y e pueblo di Boneiro hopi forsa y cu Jopie sosega na paz. Un amigo pa semper den nos curazon”.


c: text/html

text:
Oranjestad-Diasabra dia 26 di April 2014 ta dia di Rey y e aña aki pa prome biaha e team di Rancho Monte Azul ta organisa un Trendy Luxery Fasion Fundraising Yardsale. Mescos na Hulanda cu ta conosi pa organisa ‘Vrijmarkt’ riba e aña di la reina (sigiendo riba dia di Rey awo), e team di Rancho Monte Azul a opta pa organisa esaki y no bende solamente fashion items nobo pero tambe items segundo mano cu ta manera nobo.
Lo bay tin paña pa tur edad, di baby te cu adulto di hende homber y hende mohe. E variacion di articulonnan lo ta grandi, di paña casual te shimis di gala. Tin tas, sapato, accessorios, articulonan di cas y hopi mas cuminsando for di Awg. 5,00 so bay ariba.
E Kingsday Yardsale aki ta tuma luga na e caminda grandi di Paradera, diagonaal di Hong Kong Supermarket. Pasa libremente entre 10.00 di mainta y 4.00 di atardi. E contribucion ta pa e team di “Rancho Monte Azul” por participa na e di 10 Mundial di Jinetes y Amazonas Paso Fino na juli 2014 representando Aruba internacionalmente. Pa mas informacion por yama 5949678 of 5689960.

robotstxt: allowed

filter: keep


text:
Komishon Deportista di Luna riba djasabra 06 di desèmber 2014, a reuní den sala di reunion di FFK, kaminda a evaluá i diskutí riba e kandidatonan ku a keda presentá pa miembronan dje komishon i federashonnan pa e premiashon di “Deportista di Luna” korespondiente na luna di Novèmber 2014. Manera semper ta keda spliká, na momentu ku a inisiá ku e proyekto aki, e premio aki mester sirbi komo un estímulo, a base di prestashon i komportashon, pa nos deportistanan lokal, ku ta biba na Kòrsou i ku ta kompetí den kompetensianan lokal komo tambe internashonal den representashon di pais Kòrsou.
E komishon a yega na e siguiente nominadonan:
- R.K.S.V. Scherpenheuvel (Futbòl). E ekipo di Futbòl Scherpenheuvel, den luna di novèmber tabata sumamente eksitoso. Tur esaki a kuminsá ora ku nan ta kaba kaya 4 invikto i ta enfrentá e fuerte ekipo di C H Mahuma (kampion 2013) den e gran final di e di dos divishon di nos futbòl lokal. Despues ku e enkuentro a finalisá den un empate na 0 durante e tempu reglamentario, tabata den tempu èkstra, na di 110 minüt, ku e ekipo di Scherpenheuvel ta logra anotá e gol di viktoria pa konkista e titulo di kampion di segundo divishon 2014. Esaki mesora a duna nan derechi pa hunga promoshon/degradashon kontra di e ekipo di Vesta. Den e promé enkuentro di promoshon/degradashon e ekipo di Scherpenheuvel ta logra un viktoria mínimo di 1-0. Ku e viktoria mínimo aki tur kos por a pasa ainda, pero den e di dos enkuentro e ekipo di Scherpenheuvel ta bini desidido pa promové pa promé divishon i den un wega sumamente bon bringa, ku tabata empatá 1-1 te na di 85 minüt, e ekipo di Scherpenheuvel ta anotá nan di dos gol i ta logra viktoria ku skor di 2-1 pa asina promové pa e promé divishon. Despues di 27 aña e ekipo ta logra subi bèk pa promé divishon . Pa e motibunan ya menshoná, R.K.S.V. Scherpenheuvel a keda skohe komo nominado pa deportista di luna Novèmber 2014.
- Arnalda Margarita (Sòftbòl). Arnalda ta miembro di e ekipo di Sòftbòl Pichingolo. Arnalda den luna di Novèmber a picha 5 wega, ku rèkòrt di 5-0, di kual 2 di nan tabata pa blankeo. E la picha 35 inen, enfrentando 158 batido, propiná 28 ponche i a pèrmití 27 hit. Danki na e tremendo labor aki, Arnalda ta logra ku su tim Pichingolo ta pasa pa e gran final, logrando 3 viktoria den 3 enkuentro siguí kontra di Soto. Pa e logro aki Arnalda a sali MVP di e serie aki. Den e gran final di sòftbòl Arnalda a bolbe picha 3 dia konsekutivo, logrando 3 viktoria pa hasi su ekipo Kampion di sòftbòl 2014. Mester apuntá tambe ku Arnalda a defendé sumamente bon den e seri final. Den un wega e so tabatin 7 asistensia. Pa su gran labor i tremendo aktuashon Arnalda ta sali tambe MVP di e final i a resultá tambe MVP di kampionato di Sòftbòl 2014. Pa e motibunan ya menshoná, Arnalda Margarita a keda skohe komo nominado pa deportista di luna Novèmber 2014.
- Chade Nersicio (Natashon). Chade ta un hóben di 13 aña ku ta praktiká e deporte di natashon i ta den e ekipo di Typhoon. Chade Nersicio kende for di fin di Òktober a afiliá su mes na e Typhoon Swim Club, di 19 pa 23 di novèmber último, a partisipá na “24th Speedo Winter Championship Plantation 2014, Miami Florida. Chade a kompetí den 7 evento den su kategoria di 13 aña, i mester a batayá fuertemente pa logra su puesto nan den final i a logra landa 5 final. Riba 200 pechu e la logra un di 10 lugá, riba 50 free un medaya di plata, 100 pechu medaya di plata, 50 pechu medaya di plata i pa korona e fin di siman e la logra su medaya di oro riba 50 mariposa. Pa e motibunan ya menshoná, Chade Nersicio a keda skohe komo nominado pa deportista di luna Novèmber 2014.
Komishon ta gradisí e siguiente spònsernan ku ta yuda pa e premiashon aki por bira posibel: CHANGES PRO SPORT – RIO LOUNGE & SPORTS BAR- MCB – FDOK – SALAS SPORT SHOP – LILO SULVARAN – ALLSTAR EMBROIDERY – DIORCA NV – PELOTA – DE JONGH’S SPORTHUIS – FOTO STUDIO KORT – STRAK STRAK BARBERSHOP – FFK – SELIKOR – FUNDASHON NOBO – COCA COLA.
E anunsio i premiashon di e ganadó lo tuma lugá:
Fecha: Djasabra 13 Desèmber 2014.
Ora: 18.00 – 19.00’or.
Sitio: Rio Lounge & Sports Bar, Chuchubiweg 10?Damacor.
Den un ambiente liber di humamentu i liber di alkohòl!


text:
(ElNacional) – E secretario ehecutivo di e comando intergremial di transport, Jose Luis Trocel, a informa cu durante un reunion realisa cu representantenan di gobierno nan a propone un aumento di e tarifa minimo urbano.
Trocel a detaya cu nan a realisa dos propuesta: e prome ta un aumento di e tarifa minimo urbano na 3 bolivar y cancela e combustibel na 0,20 cen di dollar. Y e di dos ta referi na un aumento den e tarifa minimo urbano na 4 bolivar y cancela e combustibel na 0,50 cen di dollar hancra na e Petro.
Nan a plantia ademas cu e ahustenan di tarifa y aumento di combustibel wordo haci progresivamente, similar na con e tabata plantia cu e eliminacion suave di e subsidio na e propietarionan di vehiculonan particular.
El a destaca, segun un nota di prensa, cu e reunion aki a wordo realisa dia 12 di juli na e vice-presidencia di obranan publico y servicionan, cu Nestor Luis Revelor y tambe tabata presente e Minister di Transport, e presidente di Fontur, entre otro.
Torcel a detaya cu den desaroyo di e reunion Reverol a expone cu tur e doñonan di vehiculonan cancela e costo di combustibel na prijs di 0,50 cent di dollar y cu posiblemente lo mantene temporalmente e subsidio na e particularnan, cual el a destaca, lo wordo elimina progresivamente.
El a indica cu e propuesta di e gobierno ta di un tarifa urbano di 3 bolivar y cancela e combustibel na 0,50 cen di dollar, cual a wordo rechasa pa e transportistanan.


text:
Sindikato ta un organisashon di trahadónan, debí ku trahadónan a bira hopi i te ainda imposibel pa kibra forsa di trahadónan i nan organisashon sin kai den diktadura manera a sosodé den hopi kaso den siglonan pasa.
Industria òf kompania uzando téknika a yuda hende bai dilanti masha hopi mes, pero esei mes a trese kantidat di hende den problema, hamber i pobresa tabata kos di tur dia den kasnan di trahadónan.
Pió ainda ya no ta nan mes ta doño di e loke nan a produsí, al kontrario nan ta produsí pa doño nan i ta haña un pago miserabel.
Ta p’esei sindikatonan tei pa defendé derecho di e trahadónan i nan trabou pa trata na yega na un repartishon mas hustu di bien nan ku e trahadónan mes ta produsí i buska pa mehorá kondishon nan di trabou, alabes progresá den nan trabou.
Komo ku nos lei nan ku mester reglamentá, ta masha difísil pa por regla tur kos, sindikatonan a logra hopi kos pa e trahadónan, pero semper ta keda ku e gran poder pa fiha norma i regla, pero leinan semper ta den man di gobièrnu ku hopi bia ta wòrdu influensia pa esnan ku tin mas poder ekonómiko den un pais òf isla.
Historia di sindikalismo aki na Boneiru tambe ta hopi importante, pa por siña nos, di e lucha di trahadónan, alabes nan organisashon pa derecho di trahadónan.
Tin lidernan sindikal ku a bai sera den prizon durante disturbio laboral den wèlga.
Pa tur loke nos a splika awor ta resultá sin duda, ku sindikatonan no mester buska solamente derecho i interes di nan miembronan pero tambe di e pueblo en general i nos mester tene kuenta ku un kantidat di otro faktor nan den nos komunidat.
Na Boneiru tin hopi pobresa pasobra no tin un partisipashon hustu di tur loke naturalesa ta duna nos.
Sindikato versus koperativa:
Nos ta di opinion ku e trahadónan ta e organisashon sindikal i ku nan mester por funda un koperativa, tambe na bienestar di miembronan sindikal.
E lucha sindikal no ta solamente pa e hende (trahadó), haña su derechonan pero tambe pa nan por siña di otro pa hasi mihó uzo di e loke nan mes tin.
Pa es motibu aki, nan mester lanta tambe nan propio koperativa ku ta un organisashon sosio ekonómiko pa yuda nan mes, hasi mihó uzo di nan salario prinsipalmente.
Un sindikato konsiente huntu ku e trahadónan Boneriano, por progresá pa bai dilanti i tuma e desishon pa organisá su mes di kual su famia tambe ta forma parti.
Sindikato, huntu ku e koperativa bon dirigí i bon manehá, ta e forsa di progreso pa e trahadó Boneriano en general.
E lei di un sindikato:
E lei di un sindikato ta su statuto i su reglanan di kas (huishoudelijke reglement).
Ofisialmente mester entrega e statuto i e miembronan di direktiva aktual na kámara di komersio di Boneiru.
Statuto di AFBW ta preskribí tres tipo di miembresia.
1. Bo por bira miembro individual sin ta mara na un kombenio kolektivo, pero ku hopi benefisio personal.
2. Bo por ta miembro kolektivamente den un hotèl, kompania òf fundashon kaminda ta eksistí un kombenio laboral (CAO).
3. Direktiva di AFBW por proponé i nombra miembronan honorario, pa trabounan sindikal ehersé den pasado pa e trahadónan ku ta miembro di AFBW.
Trahadónan ku ta forma parti di un unidat sindikal, ta sigur di un prosperidat i seguridat sosial.
“ Despues di kada final, tin un komienso nobo ban pe”.


text:
Kralendijk – E siguiente konvenshon di Dutch Caribbean Nature Alliance (DKNA) lo enfoká riba maneho, kambio di klima i envolvimentu di hubentut den konservashon di naturalesa. Tur seis organisashon pa maneho di parke nashonal di e islanan ku ta forma parti di Reino Hulandes den Karibe ta uniendo forsa pa fortifiká polítikanan pa maneho stratégiko di naturalesa pa e añanan ku ta bini. Patrono di DKNA, Su Altesa Real Prinsesa Beatrix di Hulanda, tambe lo asistí na e konvenshonku lo tuma lugá di djamars 23 pa djabièrnè 27 di novèmber na Kòrsou.
Maneho den tempo di rekuperashon
E trastornonan signifikativo ku e pandemia a kousa a kòrda nos ku nos ekosistemanan ta krítiko pa nos alkansáéksito, siendo islanan chikitu den desaroyo. Futuro desaroyo den e temponan difísil aki mester ta duradero, ku e meta pa konservá e biodiversidat di nos islanan, ku na su turno ta sostené e produkto turístiko úniko di e islanan di Reino Hulandes den Karibe.
Un di e aktividatnan ku ta destaka durante e konvenshon ta e reunion di direktiva, ku pa promé biaha lo tuma lugá en persona, despues di kasi dos aña di reunion virtual. Tadzio Bervoets, direktor di DKNA a indikáku “ounke nos ta konvensí ku nos por alkansá mas dor di uni forsa, nos ta realisáku maneho ta mesun importante. Esash ta e motibu dikon nos reunion di direktiva lo atendéku nos struktura di maneho i nos vishon stratégiko pa e temporada benidero.”
Kambio klimatológiko
E seis islanan di Reino Hulandes den Karibe ta saliendo di e efektonan di e pandemia. Sinembargo, e region di Karibe mes tambe ta eksperensiando un otro krísis ku lo tin impakto signifikativo riba e ekosistemanan ku ta asina krítiko pa e ekonomianan duradero ku e islanan mester konstruí. Un di e workshopnan na e konvenshon lo enfoká riba resistensia pa kambio di klima. E tópiko ash no por tabata mas oportuno, konsiderando lidernan global su kompromiso renobá pa mantene subida di e temperatura averahe global bou di 2° Celsius. Presidente di direktiva di DCNA, Hellen van der Wall, a indikáku “Karibe tin un posishon geográfiko prominente den e krísisnan klimatológiko i solamente uzando e produkto- i servisionan ku naturalesa ta brinda nos, nos islanan di Reino Hulandes den Karibe por bira sosiedatnan resistente.” E workshop aki lo tira lus riba un proyekto piloto ku ta trata na analisá i komprondé e impakto di kambio di klima riba áreanan marino protehá na Indonesia i den Karibe. E meta di término largu di e proyekto aki ta pa organisá un programa di investigashon muchu mas elaboráku lo yuda desaroyá intervenshonnan kontra e konsekuensianan dinámiko di kambio klimatológiko.
Envolvimentu di hubentut
Durabilidat ta enserákumpli ku nesesidatnan aktual, sin komprometé e siguiente generashon pa por kumpli ku esnan di dje. Ku e konosementu aki DCNA ta konsiderá hóbennan un grupo di interes krusial den nan trabou. For di 2019 e konvenshonnan di DCNA ta inkluí un simposio pa hóben, ku ta brinda nan un plataforma pa komparti nan punto di bista. Nan aporte a mustra di ta balioso durante añanan. Danki na nan aporte a krea programanan di naturalesa pa hubentut. E aña aki tambe lo figurá durante e simposio kombersashonnan dirigí riba e importansia pa invertí den enseñansa tokante naturalesa, pa asina yuda krea hóbennan ku ta sinti nan mes responsabel pa áreanan natural. A pesar ku e generashon di embahadónan di medioambiente ku ta na kaminda ta parse di ta inkliná pa praktiká uzo responsabel di rekursonan natural disponibel, ta imperativo pa ofresé nan e hèrmèntnan nesesario for di ora nan ta hóben.
Pa mas informashon tokante e konvenshon di DCNA por bishitá e página di Facebook di DCNA: DutchCaribbeanNatureAlliance.


text:
Recientemente, Instituto PedagogicoArubano (IPA), a tene su ceremonia di graduacion di aña academico 2021-2022. Cu orguyo, IPA ta anuncia cu awor nos enseñansa ta conta cu un grupo di 51 maestro cu lo reenforsa nos educacion na Aruba. E graduadonan tin diferente specialisacion, entre otro, Pedagogisch Didactisch Getuigschrift, Bachelor Papiamento Trayecto Cortico, Master Educational Needs, Nederlands als 2e Graads, Estudio pa maestro di Enseñansa Primario, Movecion y Salud y Bachelor Papiamento.
E studiantenan cu a gradua den aña academico 2021-2022 ta Pedagogisch Didactisch Getuigschrift: Vivian Carter, Geraldine Croes, Cristina Guzmán, Efren Isei, Hellen Koolman, Anselmo Mathew, Sasha Ridpath. Bachelor Papiamento Trayecto Cortico: Ghislady Angela, Joanne Charles, Angelique Lampe, Ludmilla Martinez, Catherine Ramirez, Xialainne Ras, Richenella Richardson. Master Educational Needs: Yzaira van der Linde. Nederlands als 2e Graads: Shemille Giel. Maestro di Enseñansa Primario: Maryan Benitez, Giandra Dijkhoff, Maryleine Gomez, Mireilla Kock, Finelaine Tromp, Richinella Croes, Rachela Dirksz, Jary-ann Geerman, Shaylee Loopstok, Isabel Santana Cruz. Movecion y Salud: Christen Goeloe, Annelaine Jacobs, Anna-Celia Proveyer Llópiz, Juliandrah Rodriguez. Bachelor Papiamento: Roxienne Brete, John Caton, Natalia El-Hindi, Brandon Figaroa, Lee-Ann Figaroa, Keilah Geerman, Gislaine Jacobs, Münhayla Jansen, Luz-Marina Kock, Lishaira Lubo Badillo, Nathaly Maduro, Nilka Montalvo, Geraldine Nadall, Josephine Peterson, Shirley Rafini, Elliënne Riatiga, Natalia Rodriguez, Michel Solis Montoya, Cheritza Tromp, Giliane Wester, Sergio Winterdal.
Durante e graduacion, directora general drs. Marilyn Richardson a dirigi palabra na e publico presente, specialmente na e graduadonan. Den su discurso, drs. Richardson a splica cu den bida tin diferente momento cu nos por categorisa como un momento inolvidabel y pa un studiante of cursista e momento cu e por ricibi su diploma ta un momento culminante pa clausura un capitulo importante y alabes cuminsa cu e siguiente.
Futuro sin limite tabata e tema di IPA su graduacion. Segun drs. Richardson, cada graduado ta creador di nan propio futuro. E mensahe cu el a comparti cu e graduadonan ta pa no pone limite na desaroyo propio y sigui siña pa ta un miho persona, un miho profesional, un lifelong learner p’asina hunto nos crea un miho mundo pa nos tur. No pone limite na locual bo por saca di bo alumno, no pone limite na cuanto bo ta kere den bo alumno y stimula nan pa kere den nan mes. No pone limite riba cuanto bo por inspira y influencia. Tin un mente habri sin limite pa por descubri e don y talento di cada mucha, hoben y di bo mes y sa con pa uza e talentonan aki pa aporta na un educacion y enseñansa di calidad.
PEN2030 ta para pa, entre otro, responsabilidad comun pa un enseñansa di calidad, ‘empowerment’, respet, mentalidad habri y curiosidad pa siña. Drs. Richardson a splica cu e graduadonan tin e base aki den nan formacion como maestro, pero awo ta keda na cada un di nan pa keda nutri e balornan aki p’asina carga e vision di PEN2030.
Drs. Richardson a termina su discurso bisando e graduadonan cu nan ta drentando un fase nobo den nan bida y cu e kier recorda nan cu cada fase den bida ta rekeri un version diferente di nan. Esaki simplemente kiermen cu nan tin cu sigui desaroya nan mes constantemente p’asina por cumpli cu e demandanan nobo den nos enseñansa.
Sergio Winterdal, graduado di e estudio Bachelor Papiamento, a duna un discurso inspirativo na e publico presente. E mensahe principal cu Sergio a comparti ta: “Durante e añanan na IPA, specialmente durante e pandemia nos a encontra nos mes cu un incertidumbre di kico ta spera nos cu nos estudio. Nos a haya nos mes ta adapta y crece di e situacion. Tuma e momento ey como un momento di aprendizahe, paso bida lo keda tira nos curve-balls, y ni maske con duro e bala ey bin sa cu bo ta imperfectamento perfecto pa tuma cualkier reto. Y si pa un momento den bida bo mester faya tuma esaki como e momento ideal pa defini bo mes. Paso ta te ora bo conoce fayo bo lo balora e sentimento di logro mas. E dushi sensacion di euforia cu boso ta sintiendo, cord’e, grab’e den boso mente, paso mescos cu nos añanan na IPA e tambe lo yega su fin. Memorisa e palabranan aki, tempo ta suerte, kiermen no bay biba otro hende su bida, bringa pa locual ta importante pa bo. Paso ta facil pa tin speransa riba un dia bunita manera awe, pero corda cu lo tin dia scur cu nos lo a mester enfrenta y dia e dia ey yega, haci mi un promesa. Nunca perde speransa, ni maske con dificil e situacion ta! Y si bo encontra un persona cu ta den su dia scur ta e lus di speransa p’e! Ta cu pasion, curashi y un sin fin di conocemento nobo nos ta dal nos prome paso pa futuro. No ta prome impresion semper ta corecto, bo mester tin fe den hende, pero mas importante tin fe den bo mes! ”.
E anochi aki tabata uno hopi ameno, caminda e comunidad di IPA conhuntamente cu famia y invitado di e graduadonan a celebra nan logro den e Grand Ballroom di Aruba Marriott Resort & Stellaris Casino. E anochi tabata acompaña cu e tononan musical di Jerrino Bass and Friends.
IPA ta desea tur colega nobo un carera fructifero y exitoso. Nos ta spera cu Todopoderoso lo guia y duna boso sabiduria pa eherce e bunita profesion di maestro cu hopi amor y dedicacion. Pabien na tur graduado y un feliz vakantie na tur e maestronan y muchanan di Aruba!


text:
Presentashonnan ‘Papiamentu den era digital’
Durante e konferensha Papiamentu den Era Digital ku a tuma lugá di 15 òktober 2015, ekspertonan di Papiamentu huntu aki na Kòrsou a dialogá riba e papel di papiamentu tresiendo temanan interesante dilanti. Tira un bista riba e tópikonan ku ekspertonan a trese dilanti i lesa e informashon tokante e tópiko.
Papiamentu na Oropa
presentá pa: Sr. Ruben Sverina
“Papiamentu ta idioma ku ta papia na Aruba, Boneiru i Kòrsou. Pero na Hulanda tambe tin un komunidat relativamente grandi ku ta papia papiamentu. Den konteksto hulandes ta na su lugá pa hasi uzo di reglanan vigenta pa logra mayor protekshon di papiamentu. Sigur awor ku Boneiru a bira parti di Hulanda. Pa e motibu akí Fundashon SPLIKA ta hasi esfuerso pa logra ku papiamentu ta haña protekshon di e Karta Oropeo pa Idioma Regional òf idioma di Minoria. Tambe ta buska protekshon di Tratado di Struktura enkuanto Protekshon di Minoria Nashonal. Klik aki pa e artikulo kompletu
Aspecto verbal den Papiamento
presentá pa : Sr. Ramon Todd Dandaré Mag. Ling.
Particula di TMA (tempo, modo y aspecto) ta hunga un rol importante den construccion di frase den Papiamento, mescos cu den otro lenga crioyo. Ora di construi frase e partinan basico ta predicado y suheto. Predicado den Papiamento y otro lenga crioyo ta forma pa un of mas verbo, generalmente precedi pa un particula. Particula ta denota den lenga crioyo, ademas di modo, tambe tempo y aspecto (TMA). Tin dos clase di aspecto: aspecto lexical y aspecto gramatical. Den e charla aki lo trata someramente algun tipo di aspecto gramatical y con ta denota cada tipo den Papiamento. Ademas lo mustra -a base di skema- e rol aspectual cu particula ta hunga den construccion di frase den Papiamento y e aspecto(nan) cu cada particula ta denota… Klik aki pa e artikulo kompletu
Situashon di papiamentu na Boneiru
presentá pa: Sr. Sedney Marten
Manera nos tur sa, Hulanda ta hopi mas grandi ku Boneiru, e tin su propio idioma i segun historia ta mustra nos, semper Hulanda a forsa su kolonianan pa asepta su idioma komo idioma ofisial. Den e relashon nobo entre Hulanda i Boneiru, ta e mes un kos lo a sosede. Kisas asta pio…Prome ku 10-10-10, papiamentu, siendu un idioma krioyo, tabatin un status haltu na Boneiru. Esaki kontrali na otro idiomanan krioyo na mundu. Kon a bai ku e grandesa aki, e status haltu aki, despues di 10-10-10? Klik aki pa e artikulo kompletu
Un ‘locale’ pa papiamentu
presentá pa: Sr. Rendel Rosalia
‘Locale’ ta un dokumento digital (file) ku ta kontené informashon spesífiko di idioma i pais, pa yuda programa rekonosé idioma i su konteksto. Den un locale ta prosesá informashon spesífiko di un idioma manera entre otro: simbologia (alfabèt), forma di aparishon di number, sekuensia di fecha, dianan di siman, lunan di aña, direkshon di skibi teksto (lenks pa rèks), símbolo i nòmber di moneda. ‘Locale’ ta hasi posibel ku nashonnan por partisipá na inovashon teknológiko pa medio di propio idioma i konteksto sosial kultural. Klik aki pa e artikulo kompletu
Gramátika i formashon di palabra na islanan ABC: un lenga?
presentá pa: Sra. Dr. Marta Dijkhoff
Èks minister di Enseñansa i lingwista Dr. Marta Dijkhoff a lanta e organisashon Instituto Alsa Papiamentu. Un organisashon “ku e vishon pa un dia Kòrsou kere, karga, kuida, krea (na) i alsa Papiamentu. Basá riba e vishon aki kere ta enserá trese i fortifiká konfiansa den nos idioma; karga, duna informashon den tur sentido di palabra; kuida, yuda mantené loke tin na herensia i realisá Papiamentu su futuro potensial; krea, investigá produsí i stimulá kreashon literario i finalmente alsa, konsientisá pueblo riba balor di su idioma.” Klik aki pa e artikulo kompletu


text:
Deporte
Dodgers a dal Piratas 4-3..
This content is exclusive for members
Register or login to unlock this article
Deporte
Dia 8 di òktober próksimo: Roman Fury, ruman di Tyson lo Debutá…
Tyson Fury tin un ruman hòmber di 25 aña ku ta train huntu kuné, i ta kla pa debutá den bòkseo profeshonal.
Nòmber dje ruman di Tyson Fury ta Roman Fury ku ta bringa den e kategoria krusero.
Roman Fury lo debutá dia 8 di òktober próksimo.
Tyson Fury su ruman ta bisa ku Roman tin bon talento.
Roman mes ta bisa ku ta su deseo di bringa pa titulo.
“Mi ke bringa pa titulo”, asina Roman Fury a deklará.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Daily Nobo
Sentensia den kaso inex….. Robo di 600 kilo di kokaina for di warda di polis un frakaso total
Kuminsa ku kouseband…… “Nos tur ban kunuku, planta i krese nos pais”
Colon ta e promé barku ku ta trese karga pa almasená na Bullenbaai
Dianan Marítimo 2022 Sektor marítimo ta di sumo importansia pa Kòrsou
Segun Ministerio di defensa: 23 miembro di alto rango di kuerpo polisial na Colombia a renunsia
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Parlamentonan di Kòrsou, Aruba i Sint Maarten a kobardiá ante Ulanda
Curator kier a kobra PDVSA US$41,6 mion pa un debe di US$1.777.740
Trending
-
Lokal6 days ago
Violadó di yu di kriansa a bai apelá kastigu i a haña mas aña aserka
-
Lokal7 days ago
Kuminsá orientá mucha di skol di trempan riba tentamentu na skol
-
Lokal6 days ago
Mark Mingo ta demandá OM pa miones di florin!
-
Lokal2 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal7 days ago
Curator kier a kobra PDVSA US$41,6 mion pa un debe di US$1.777.740
-
Lokal7 days ago
Rapòrt tokante kombatimentu di tentamentu i diskriminashon den skolnan
-
Lokal7 days ago
YDK a haña but di Sociale Zaken Ulanda i mester paga Bijstand bèk
-
Sosial7 days ago
Jeny Minguel Miss Curaçao Holland 2022 rumbo ‘Miss Petit World 2023’


text:
Willemstad – Den su reunion di 17 di desèmber 2021 Konseho di Minister di Reino di a nombra Señora Julisa Frans M.sc. komo miembro di Kolegio di supervision finansiero (Cft), riba proposishon di Sint Maarten i drs. Hans Hoogervorst komo miembro riba proposishon di Hulanda. Komo tal Señora Frans ta susesor di Señor Russell Voges, kende su periodo komo miembro a terminá dia 1 di òktober 2021. Señor Hoogervorst ta tuma lugá di Señor Henk Kamp, kende a retirá dia 24 di sèptèmber 2021, na momento ku el a bira Minister di Defensa den e gabinete demishonario Rutte III. Señora Frans i Señor Hoogervorst ta bira miembro di Kolegio di supervision finansiero di Kòrsou i Sint Maarten. Banda di esaki Señor Hoogervorst ta bira tambe miembro di Kolegio di supervision finansiero di Bonaire, Sint Eustatius i Saba i di Kolegio di supervision finansiero di Aruba (CAft).
Julisa Frans ta un konsehero (consultant) independiente i aktualmente e ta ehersiendo diferente trabou konsultorio. Komo tal e ta disponé di e konosementu i background nesesario pa su futuro aktividatnan di trabou. Den e periodo entre 2008 i 2021 Señora Frans a traha den vários funshon finansiero den Gobièrnu, entre otro komo Konsehero Prinsipal di Maneho Finansiero. Tambe e tabata responsabel tambe pa vários aspekto finansiero di e trabounan di rekuperashon despues di orkan Irma. Señora Frans tabata ademas miembro di e Komishon di Monitoreo, enkargá ku e proseso di monitoreá ehekushon di e pakete di reforma i tambe tene bista riba e totalidat pa Gobièrnu di Sint Maarten.
Señor Hans Hoogervorst, despues di un karera di hopi aña den polítika Hulandes, dies aña pasá a keda nombrá presidente di Konseho di Norma Internashonal di Accounting na Londen i miembro di Konseho di Stabilidat Finansiero. Di 2007 te 2011 e tabata presidente di direktiva di Outoridat di Merkado Finansiero di Hulanda (AFM). Promé ku esei e tabata Minister di Salubridat Públiko, den kua funshon entre otro el a introdusí un sistema di kuido nobo. Entre 2002 i 2003 e tabata Minister di Finansa i di 1998 te 2002 e tabata Sekretario Estado di e ministerio di Asuntonan Sosial. Promé ku esei, e tabata miembro di Parlamento (Tweede Kamer) pa VVD.


text: KRALENDIJK – KNMI ta informá ku apesar ku e situashon di tempu no a kambia manera a pronostiká ayera djadumingu, mester sigui ku bista pa e situashon di tempu. E chèns ta grandi ku durante e siman aki, bientu lo ta for di direkshon sùitwèst i ku e konsekuensianan. For di awe por eksperensia e bientu for di direkshon sùitwèst, sinembargo no ta alkansá 10 nudo. Si bientu oumentá su velosidat, KNMI ta informá tokante e situashon. Ta importante pa sigui tuma nota di informashon pa medio di website, pa asina tin un bista di e situashon di tempu pa Boneiru. Aktualmente no tin atvertensia pa loke ta trata mal tempu.


text:
Punto prioritario konforme akuerdo será na Acoya/Bramendi entre Gobièrnu i representashon sindikal di empleadonan públiko
Willemstad, 17 di desèmber 2019 – Ku publikashon dia 15 di novèmber último di e dekreto gubernamental, konsistiendo di medidanan general, ku ta instituí e konsulta sektoral riba asuntunan spesífiko ku ta regardá posishon hurídiko di empleadonan públiko den un sierto sektor di Gobièrnu, a duna ehekushon na un di e puntonan di prioridat ku partidonan den CGOA (Centraal Georganiseerd Overleg in Ambtenarenzaken), esta Gobièrnu i e sindikatonan ABVO, STrAF, NAPB, SAP i Sitek, a palabrá ku otro durante un enkuentro informal ku a tuma lugá dia 29 di òktober último na Acoya (Bramendi).
Durante e enkuentro ei partidonan a haña otro riba un lista di prioridat ku lo mester ser atendé den e periodo novèmber 2019 te ku aprel 2020 pa asina yega na mas efisiensia i efikasia den funshonamentu di aparato públiko i ku mester kondusí na redukshon di gastunan di personal.
Komo punto di prioridat altu a palabrá pa instituí mas pronto ku ta posibel e konsulta sektoral (sectoraal overleg). Ku publikashon di e dekreto gubernamental P.B. 2019, no. 81, esaki a bira realidat. Pa e teksto di e dekreto klek aki


text:
Siman pasa a tuma un reunion di Conseho di Minister di Reino (Rijksministerraad, RMR), y prome minister demisionario, Evelyn Wever-Croes, a comenta na un portal noticiero local cu tur cos ta indica cu Aruba su desaroyonan recien ta satisfactorio pa Hulanda, y ta di spera cu den proximo reunion lo aproba e siguiente prestamo pa Aruba.
Wever-Croes a comenta den un relato di portal noticiero online, NoticiaCla, cu Conseho di Minister di Reino a mustra âsatisfechoâ cu e avancenan cu a tuma luga na Aruba, a pesar cu nos isla ta actualmente den pleno campaña electoral pa eleccion diabierna proximo. âAwor e siguiente paso ta pa Tweede Kamer aproba e fiansa pa nos hayâeâ, Wever-Croes a comenta den e relato. âTa spera cu den juli nos lo hayâe, manera nos a planea.â
Ta trata aki di 181 miyon florin cu Aruba ta spera di ricibi den tercer kwartaal den prestamo cu cero interes for di Hulanda. Despues cu Conseho di Minister di Reino aproba e prestamo, esaki ta pasa na Tweede Kamer pa un aprobacion final. Manera ta conoci, Conseho di Minister di Reino a reuni diabierna ultimo y durante e reunion aki a trata e siguiente tranche di sosten pa e islanan di Reino Hulandes. Manera Wever-Croes a expresa, tur indicacion tâey cu e placa pa tercer kwartaal lo wordo aproba sin problema proximo luna.
Pa por maneha a consecuencianan di e pandemia di Covid-19, Aruba, Corsou y St. Maarten a ricibi sosten di likides den forma di prestamo cu cero interes for di Hulanda desde comienso di 2020, suheto na implementacion di e landspakket cu reforma y e supervision di esaki. E rekisito pa sosten di likides ta wordo evalua cada kwartaal hunto cu e implementacion di e landspakket pa cada isla. E sosten di likides den tercer kwartaal di 2021 ta trata di e di seis tranche di e ayudo aki, segun ta splica den un relato di e portal noticiero CuracaoChronicle.
Sinembargo, ningun di e islanan aki ta cumpli completamente cu e condicionnan pa e tranche aki. Pa Aruba, ta trata di varios punto menor, y Conseho di Minister di Reino a duna aprobacion pa e di seis tranche.
Esaki mientras cu e otro dos pais autonomo den Reino, St. Maarten y Corsou, a haya algun dificultad cu e condicionnan pa ricibi e prestamo di Hulanda. Manera Bon Dia Aruba a reporta siman pasa, despues cu un disputa tocante bon maneho corporativo relaciona cu Aeropuerto Internacional Prinses Juliana a keda resolvi satisfactoriamente pa Royal Schiphol Group (RSG), e isla a ricibi e Naf. 39 miyon cu ya tabata conta cu aprobacion di RMR.
Mientras cu ainda no tin confirmacion di Corsou lo bin na remarca pa e ayudo cu a solicita ultimo, mirando cu tin varios ley cu mester pasa den Parlamento prome cu e isla por bin na remarca pa mas ayudo di Hulanda.


text:
Palabrua
Palabrua (nomber sientifiko:Tyto alba) ta un espesie di para di jàg anochi. E ta un di e espesienan mas komún di e grupo aki, ku a wòrdu deskribi na 1768 pa Giovanni Scopoli.
E por wordu haña na tur kaminda, ku eksepshon di areanan polar, den desierto, i sierto islanan chikí den Oceano Pasifiko. Na Kòrsou y Boneiru e palabrua ta endémiko. E ta wordu yamá na varios nomber dependiendo na kaminda e ta biba. Tin di su nombernan tambe ta referi na su aparensia, yamada, of e akto ku ora e bula e no ta hasi zonido.


text:
Balor di E voto BLANKU!
Balor di E voto BLANKU!
Nos ta sigui den e bueltanan promé ku e próksimo elekshon i mi ta kumpli kue promesa ku mi a hasi, esta duna informashon amplio na e trayekto aki i kiko e ta nifiká pa kada un di nos. E pregunta aki a drenta serka mi:
Kumbai Sra. Scheperboer, mi ta un studiante i mi ta sigui Sra. su kolumna pasombra e ta hopi interesante edukativo i m’a siña hopi, p’esei mi ta tribi puntra Sra. si señora por yudami ku mi pregunta: Ki balor e voto blanku tin? I kon Kòrsou a haña derechi di voto! Pasombra nos ta den temporada di elekshon mi ke sa pa hasi un eskoho sabí!
Un pregunta hopi aktual, laga nos bai den historia promé, na kuminsamentu di siglo 19 Mener Abraham Mendez Chumaceiro tabata e pionero; e promé yu di Kòrsou ku a LANTA PARA pa PAPIA Públikamente DI E DERECHI di VOTO! E tabata traha komo “ Praktizijn’ den Korte di Hustisia i tabata tin kontakto ku tantu hende influyente komo ku e Pueblo ménos pudiente. Den e tempu ei, derechi di voto tabata kontroversial pasombra e derecho ei a habri porta pa e senario polítiko di awendia. Añanan despues mr. Dr. Moises da Costa Gomez na 14 di Mart 1948 a introdusí e derecho di voto den Staten i e la wòrdu publiká ofisialmente 18 di Mart 1948. E aña aki ta selebrá e 69 aniversario di DERECHI di VOTO GENERAL. Un aña despues na 1949 Pueblo di Kòrsou a bai urna pa promé bia ku elekshonan GENERAL PA HOMBER I MUHE te dia di awe, danki na dje nos ta biba den un Demokrasia en bes di bou di un Diktadura ku un tirano na mando, ku a toda kosta mester wordu evitá!! Tambe tin e Voto INVALIDO esaki ta unu kaminda e stembijljet a wordu marka vários kaminda o a skibi kos ariba! Sinembargo tur dos ta konta. E balor di e voto blanku no ta bai pa niun hende. E ta un forma di protesta i e no tin niun influensha riba e kiesdeler!! Vota blanku i vota inbálido ta konta, pa sa kuantu hende a hasi uso di nan derechi demokrátiko. Voto blanku no tin influensha riba repartishon di asiento. Pa e konteo di e resultado i e ‘kiesdeler’, ta konta e voto depositá riba e kandidatonan so. Ta eroneo pa pensa ku voto blanku ta bai outomátikamente pa e partido mas grandi!
Sperando ku b’a keda satisfecho ku e kontesta. Den e próksimo simannan tin mas kos ku lo tuma lugá. Pues ya bo sa, mi ta keda na vanguardia pa abo no kai chikí. Un biaha mas laga nos hasi mas esfuerso pa kaba ku violensia den nos pais i mustra un komportashon síviko, pa nos mes, i pa nos yunan. Nos ta habri siman ku notisianan negativo komo resultado di violensha. Forsa na esnan ku a pèrdè nan ser kerí sea pa violensa of pa negligensha. Bendishon i te otro siman ku Dios ke!


text:
KRALENDIJK – Izaak ‘Uz’ Everts ta desapuntá debí ku el a bai traha un sita pa dòkter di wowo i nan a bis’é ku despues di 2 luna e ta bin na remarke pa konsulta ku dòkter di wowo.
Everts“: ”Mi a bishita mi dòkter di kas i el a dirigími pa un òptika i aya a konstatá ku preshon di mi wowo ta hopi haltu. A traha un karta pa bai dòkter di wowo, pa un kontròl mas dirigí i avansá riba e wowo. Aya nan a bisami ku mester warda 2 luna pa un sita. No por pasobra mi sa ku mi situashon ta di atenshon i no por warda 2 luna. E forma aki no ta manera pa atendé ku hende, sigur momentu ta trata di problema ku wowo.
Mi no ke papia hopi òf pone muchu preshon pasobra e ta pone mi kunsumí loke ta mas peligroso pa e wowo. Mi ke ta mas trankil posibel pa nan yudami. Mester tin un posibilidat pa duna sita mas rápido posibel. Tin diferente hende ku e mes un situashon, esta nan mester warda diferente siman pa haña un sita ku dòkter di wowo,”Uz a konta Radio Live 99.9 FM. Tin kos ta bai bon pa loke ta trata kuido médiko na Boneiru, sinembargo tin kos ku mester drecha pa bienestar di nos salu. Mi ta spera esnan konserní tuma nota di e situashon i hasi posibel pa pashèntnan di dòkter di wowo por tin un sita ku un tempu di espera mínimo,”Uz a finalisá bisando.


text:
Subsidio di Salario – Maart 2021
SVb ta anuncia fechanan pa aplica pa subsidio di salario pa luna di maart 2021
Desde diabierna, 19 di maart, 2021 pa 9‘or di mainta y te cu diabierna, 26 di maart, 2021 na fin di dia (11:59 PM) dunado di trabou por aplica pa subsidio di salario pa luna di maart. Tur dunado di trabou cu ta bin na remarke pa aplica pa subsidio di salario ta ricibi un notificacion di SVb cu informacion importante pa cu e aplicacion.
Pa luna di maart e rekisitonan cu mester cumpli cune ta keda mescos:
- E compania a wordo afecta den un forma negativo pa motibo di COVID-19;
- E compania tin un perdida di entrada premira di por lo menos 25% den e luna di e subsidio;
- E compania no ta permiti pa retira empleado pa motibonan socio-economico;
- E compania ta paga e empleado minimal 60% di su salario;
- E compania y tur empleado ta registra na SVb riba 15 di maart 2020;
- E compania ta registra na Departamento di Impuesto y tin un persoonsnummer;
- E compania ta cumpli cu pago di impuesto y primanan social di e luna corespondiente cu a aplica pa subsidio;
- E compania mester aplica pa e subsidio;
- E compania a cumbini cu tur trahado un reduccion di arbeidsomvang cu por varia entre 0% te cu maximal 40%.
Pa por aplica pa subsidio di salario pa luna di maart e dunado di trabou mester a cumpli cu e pago di tur prima y seguro social pa luna di mei 2020 te cu februari, 2021. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di e dunado di trabou pa paga e primanan aki.
Comparacion di perdida di entrada di benta
E comparacion di entrada di benta pa yega na e % di perdida di entrada di benta cu ta premira pa luna di maart 2021 mester ta e comparacion entre e entrada di benta di luna di maart 2019 y loke ta premira di bay tin na entrada di benta pa luna di maart 2021.
SVb un biaha mas ta pidi tur dunado di trabou pa tuma nan tempo y lesa e notificacion, y especialmente e checklist, bon prome cu bay aplica pa evita cu ta entrega cos robes of incompleto. Despues di a entrega e aplicacion e dunado di trabou no por haci cambio mas.
Tambe ta sumamente importante pa e dunado di trabou verifica y sigura su mes cu e ta entrega su aplicacion door di click ariba Entrega aplicacion. Si e aplicacion keda entrega, e status di e peticion ta bira Entrega. Si e status ta Peticion Nobo, e aplicacion NO a keda entrega.
Pago di subsidio di salario pa luna di maart di parti di SVb pa e dunado di trabou ta wordo ehecuta diariamente segun cu e aplicacion di e compania keda aproba. Dunado di trabou ta responsabel pa verifica cu su cuenta di banco y tur salario di su trahadonan ta corectamente registra na SVb.
NOTA ADICIONAL PA TENE NA CUENTA
SVb ta recorda tur dunado di trabou cu ta indispensabel pa entrega e declaracion di entrada mediante e declaracion di BBO y entrega esaki corectamente pa evita eror den calculacion di e perdida di entrada. Si na momento cu SVb haci e control di e perdida di entrada keda constata cu no a haci declaracion di BBO pa e luna cual a ricibi subsidio di salario, SVb lo tin cu vorder bek e suma completo cu a ricibi na subsidio di salario pa e luna en cuestion.
Bo tin pregunta?
Mail nos Service Center na loonsubsidie@svbaruba.org.
Bo kier lesa mas tocante e programa di Subsidio di Salario?
Bishita e pagina di Subsidio di Salario: https://www.svbaruba.org/subsidio-di-salario/


text:
No ta importa kuantu kilo bo ke baha.
Nos a disidi ku 2018 nos ta bai yudabo mas ahun pa logra yega na bo peso desea. Bo Goal weight.
Nos a mira ku aunke hopi hende a logra baha hopi peso ku nos den añanan anterior. Tòg tin hopi ku pa diferente motibu no a logra. I nos ta bai yudabo mas di aserka e aña aki pa traha riba e motibunan rondo di bo meal plan tambe awor i no bo meal plan so.
- Ehersisio no ta obligatorio den e proyekto aki. Bo ta baha nechi sin ehersisio.
Loke bo ta risibi.
- BMS meal plan Plus (prome nivel) di 21 dia di kuminda. Ku bo por huza pa baha sigur 10 kilo den e prome 10 simanan ku e prome nivel ta dura. *Kada dia lo kontene un menu ku Breakfast, lunch, dinner i 2 snacks. Pa bo prepara. Lo bo ta bahando minimo 1KG sigurá tur siman. i 1CM na barika. (Via BMS support plus, nos lo sigura pa ta asina konstantemente te ora bo yega bo peso desea. Goal Weight.).
- Un lista di Drinks pa bo por prepara pa bebe huntu ku bo kumindanan.
- BMS support plus (lesa e deskripshon aki bou).
- Tips i motivashon tur siman via di e-mail. (check bo junk mail).
Reglanan
- E 3 produktonan obligatorio den tur BMS Meal plan, ta Aros, Pan i Batata. Si bo no por kome 1 di e produktonan aki, BMS meal plan no ta bai ku bo.
- Nos ta komunika solamente via e-mail. Pa loke ta trata bo meal plan.
- Bo Support ta dura 1 siman mas largu ku bo Meal plan, kuminsando na dia di kompra.
- Bo tin ku laga nos sa minimo 1 bia pa siman kon ta bayendo. Pa asina nos garantisa eksito.
- No kambia i no laga niun hende kambia nada den bo meal plan sin laga nos sa. Nos strategianan ta di nos mes i lo no kuadra ku loke hende of otro dietista/nutrishonista a kustumbra ku ne.
BMS support PLUS!
Tur meal plan nobo ku bo kumpra ta bini semper ku BMS support, pa nos yudabo kambia kumindanan ku bo no ta kome, i duna tipsnan basiko pa ku bo meal plan.
Ku BMS support plus nos ta bai un tiki mas leu. Ku konsehonan mas profundo ku kombersashon i interkambionan riba kosnan mas personal ku tin efekto riba bo bahamentu di peso. Nos ta ban sigura ku bo ta bahando di peso manera mester ta, na un base konstante i saludabel te ora bo yega bo peso desea.
BMS meal plan Plus.
Pa esnan ku a yega di hasi un of mas meal plan serka nos, ta importante pa sa ku BMS meal plan plus ta nos konsepto nobo di meal plan.
- Tur meal plan nobo lo ta mas fasil pa interkambia kuminda entre e dianan.
- Tur meal plan nobo lo tin un balanse di nutriente mas detayá manera e balanse di vet, carbohydrato i proteina, fibra, patassium, Calcium, etc
- Tur meal plan nobo lo tin djus i bebidanan pa bo bebe huntu ku bo kumindanan. i no Awa so.
- Tur lo ta strategikamente balansá pa yudabo di un forma fisiko i mentalmente pa tene bo mes miho na bo meal plan i logra e meta di yega bo peso desea.
- Si bo yega bo peso desea prome ku bo meal plan kaba, nos lo yudabo transform’e den un meal plan pa mantenshon di peso.
Preis:
- Korsou: Via banko: fl.90,- Personal Fl.100,-
- Hulanda: 50 euro
- Aruba – Bonaire – St Maarten – $57
Despues kubo hasi bo aplikashon nos lo prepara tur kos i manda bisabo ora ta kla pa hasi pago.
Sigui e 6 pasonan aki bou pa registra/aplika.
- Klik aki pa registra. –> Si bo tin un di 2 persona Klik aki.
- Yena e formulario ku ta habri
- Klik e boton di subscribe.
- Sigui intrukshon di e pagina ku ta verifika ku bo no ta spam/robot. I primi Submit.
- Si bo ta riba telefon, e sistema por pidibu pa verifika skohe entre sierto potret ku e lo dunabo. Hasi loke e ta pidi i klik riba subscribe atrobe.
- Denter di 5 minut lo bo risibi un email di konfirmashon, si bo no risibie, wak den bo junk/spam mail.
Pa kualke pregunta: bibamassalu@gmail.com


text:
Rekuerdonan tangibel
Dia di entiero ta e dia pa tuma despedida di e defuntu, p’esei tin hopi famia ku ta opta pa duna esnan ku a bin sostené nan na entiero, un rekuerdo. Esaki por ta un prenchi, ku e poema faborito di e defuntu,un reflekshon, un potrèt, òf e flor faborito di e defuntu. Aparte di esaki e famia mes tambe ke keda ku algu tangibel di nan ser kerí ku ya no ta huntu ku nan mas. Den nos determinashon pa duna un servisio kompleto, nos ke asistí bo den esaki tambe. Den kaso ku bo tin un deseo, ku no a bini dilanti riba nos wepsait, sinti bo liber pa laga nos sa esaki.


text:
ORANJESTAD-Siman pasa Banco Central a publica su “Annual Statistical Digest 2014”, caminda tur cifra y dato estadistico di finanzas publico pa loke ta aña 2014 a bira oficialmente conoci. Ta pesey lo ta recomendabel pa e lider di fraccion di AVP, Baba Herde pa sikiera un biaha den su bida tira un bista den e publicacion aki y p’asina constata pa su mes den ki situacion financiero desastroso su gobierno di AVP a hinca nos pais aden y alavez evalua si e politica di locura di “eerst groeien en dan snoeien” a duna nos pais cierto beneficio financiero.
Entradanan no a aumenta
Partido MEP ta publica un tabel adhunto compila for di e ultimo publicacion di Banco Central den cual por mira e desaroyo di entrada y gastonan di gobierno durante e periodo 2009-2014. Aki por mira cu na 2009 durante Gabinete Oduber nos pais a conoce un entrada total di 1110.2 miyon florin y durante e ultimo 5 añanan di Gabinete Eman e entradanan a yega na apenas 1114.4 miyon florin. Figurabo, un aumento miserabel di 4.2 miyon florin den 5 aña di tempo! Esaki si ta un escandalo di otro mundo, ya cu tur dia Baba Herde ta gaba cu nos pais a conoce un crecemento economico substancial durante e ultimo 5 añanan, pero un y tur por mira cu e crecemento aki no a ser traduci den un aumento substancial di entradanan di gobierno. Tambe den e tabel nos por mira e desaroyo di gastonan di gobierno. Si na 2009 durante Gabinete Oduber e gastonan total tabata 1230.5 miyon florin, danki na e maneho financiero derochado, descabeya y destructivo di Gabinete Eman, e gastonan a aumenta (‘groei’) te na 1487.2 miyon florin na 2014. Aki lo ta bon pa Baba Herde splica pueblo e motibonan pakico Gabinete Eman a surpasa nan propio ‘Balance Budget Akkoord” (1350 miyon florin) cu 137 miyon florin?
Deficitnan astronomico
Logicamente cu na momento cu e entradanan di gobierno a keda hopi abao y e gastonan di gobierno a crece explosivamente, esaki automaticamente a conduci cu nos deficit financiero tambe a crece den un forma nunca visto. Un crecemento cu den porcentahe di nos GDP a yega te na 8.5% na 2014 y cual ta casi tres biaha e norma Europeo di 3%.
Riba e grafico adhunto nos por mira cu na 2009 durante Gabinete Oduber nos deficit financiero tabata 163.1 miyon florin (SIN conta e 280 miyon florin di BBO di Valero cu gobierno a ricibi na 2010) y esaki a aumenta te na 406.1 miyon florin na 2014. Mester puntra si esaki ta e famoso “groeien” cu Baba Herde constantemente ta papia di dje?
Medidanan cruel na caminda
Sinembargo te cu awe partido MEP no por caba di comprende e logica di Gabinete Eman cu su maneho di “eerst groeien, dan snoeien”, ya cu ta increibel con – despues di un supuesto crecemento economico cu nan a crea – nan ta cla pa den e proximo aña y decadanan cuminsa corta (“snoeien”) den tur departamento y fundacionnan social. Sinembargo e ministronan actual NO kier baha nan propio gastonan di luho, esta di coordinadornan, consultantnan, viahenan rond mundo, huurnan exagera etc., pero ta preferea di implementa un lista largo di 24 medida cu nan mes a propone na CFT. Sin duda cu tur e medidanan cruel aki lo corta te den weso di tur ciudadano di nos pais. Hecho ta cu e pueblo Arubano tin cu sacrifica y sufri pa e gobernantenan actual por sigui derocha placa pa nan propio beneficio.


text:
Gabinete Wever-Croes Prome Minister Evelyn WeverโCroes: Luna di Adultonan Mayor: ๐ ๐๐ก๐๐ฆ๐ง๐๐ฅ๐๐ข ๐๐ ๐๐๐จ๐๐ง๐ข๐ก๐๐ก ๐ ๐๐ฌ๐ข๐ฅ ๐ง๐ ๐๐ ๐ฃ๐ข๐ฅ๐ง๐๐ก๐ง๐ ๐ฃ๐ ๐ ๐๐๐ข๐ฅ๐ ๐๐๐๐๐๐๐ ๐๐ ๐๐๐๐ ๐๐ ๐๐๐๐ ๐๐๐จ๐๐ง๐ข ๐ ๐๐ฌ๐ข๐ฅ ๐๐๐ก ๐ง๐จ๐ฅ ๐ฆ๐๐ก๐ง๐๐๐ข
Gabinete Wever-Croes
Prome Minister Evelyn WeverโCroes:
Luna di Adultonan Mayor:
๐ ๐๐ก๐๐ฆ๐ง๐๐ฅ๐๐ข ๐๐ ๐๐๐จ๐๐ง๐ข๐ก๐๐ก ๐ ๐๐ฌ๐ข๐ฅ ๐ง๐ ๐๐ ๐ฃ๐ข๐ฅ๐ง๐๐ก๐ง๐ ๐ฃ๐ ๐ ๐๐๐ข๐ฅ๐ ๐๐๐๐๐๐๐ ๐๐ ๐๐๐๐ ๐๐ ๐๐๐๐ ๐๐๐จ๐๐ง๐ข ๐ ๐๐ฌ๐ข๐ฅ ๐๐๐ก ๐ง๐จ๐ฅ ๐ฆ๐๐ก๐ง๐๐๐ข
Gabinete Wever-Croes II a inclui den e ministerionan un ministerio cu lo encarga specificamente no solamente cu cuido di salud sino cu tur asuntonan cu ta trata nos adultonan mayor. Minister Ursell Arends ta e minister encarga. Di e manera aki, pueblo por ta sigur cu Gobierno lo dedica atencion y e tempo cu mester pa atende cada un di e retonan. Pa duna comienso na e maneho aki, e minister encarga cu e Ministerio aki, recientemente, a anuncia cu Gobierno di Aruba a decreta luna di October como luna di Adultonan Mayor.
Siman pasa, den Parlamento na unda a tuma luga e reunion pa splica tocante Formacion di Gabinete Wever-Croes, Ministerionan y Screening, Parlamentarionan di oposicion ta puntra dicon mester a crea e Ministerio di Asuntonan pa Adultonan Mayor. Esaki, segun Prome Minister, ta un pregunta incomprendibel pasobra nos adultonan merece di haya mas atencion di gobiernonan pa brinda nos adultonan mayor un miho calidad di bida. Sinembargo, Prome Minister ta considera un contesta na parlamentarionan aki hopi necesario.
โPorta e parlamentarionan no ta compronde con importante ta pero e meta di e ministerio pa Asuntonan di Adultonan Mayor, ta simplemente pa mehora calidad di bida di cada adulto mayor den tur sentido. Den cuido di salud, den cuido general y den tur oportunidad cu tin.
Varios di nos amistadnan ya caba a bay cu pensioen. E conocemento y experiencia cu nan tin, nan no por bay cas cu ne sin niun hende probecha y siรฑa di dje. Esey tambe ta un di e metanan importante di e ministerio aki di keda envolve nos adultonan mayor pa mira con Aruba por keda probecha di e experiencia y conocemento cu cada un di nos grandinan aki tin.
Prome Minister ta gradici cada adulto mayor riba nos isla pa tur loke nan a haci y ta haciendo ainda pa Aruba.


text:
Showing 1–12 of 19 results
Awe no ta mi dia!$ 0,00 O.B Excl.
Fls 0.00
Derrick D. Barnes
Mi kèts ta tur na lodo.
Mi baiskel su tayer ta flèt!
Awaseru a bati mi, daña mi pèchi, nada prèt.
Kiko mas por bai robes awe?
Bula basora$ 0,00 O.B Excl.
Fls 0.00
Erin su ruman muhé grandi ta bai kasa.
Erin lo logra haña un regalo spesial p’e?
Lesa tokante e ambiente di preparashon pa e kasamentu i siña di un tradishon spesial.
Djadumingu e mihó dia$ 0,00 O.B Excl.
Fls 0.00
Juwanda G. Ford-Williams
Ilustrashon di Colin Bootman
Dikon djadumingu ta dje bon ei ? Buska pa sa dikon e mucha den e kuenta akí ta pensa ku djadumingu ta e mihó dia di siman.
E muchanan den rònchi$ 0,00 O.B Excl.
Fls 0.00
E muchanan ta pasa mashá dushi ta bisti welita su pañanan! Ta unda nan ta bai bistí dje forma ei?
Hasi lihé!$ 0,00 O.B Excl.
Fls 0.00
Bernette Ford
Lanta ariba… Lanta Para…Laba kara…Hasi lihé!
Esaki no ta parse bo kuminsamentu di un dia yen di aktividat?
Lesa e kuenta akí pa bo haña sa kiko un mucha hòmber ta pasa aden tur dia.
Ku lus pagá!$ 0,00 O.B Excl.
Fls 0.00
Angela Shelf Medearis
Ta or’i drumi? Paga lus?
Ora lusnan di siudat kuminsá bria, mi ta hunga ku man i pia.
Mami su kama$ 0,00 O.B Excl.
Fls 0.00
Sonia W. Black
Jennifer Kindert
Smyrna Martinus
E muchanan ta bisa ku mami su kama ta esun di mas dushi ku tin! Deskubrí dikon.
Mara feter no ta fásil!$ 0,00 O.B Excl.
Fls 0.00
Karla Roberson
‘Mi tin di purba un biaha mas!’
E mucha muhé den e kuenta akí lo siña mara su feter di sapatu?
Mi mama, mi amiga$ 0,00 O.B Excl.
Fls 0.00
Ami ta skucha muzik di rèp.
Mam ta balia su pòp ku pèp.
‘Maske nan ta otro, bo ta mira kla ku nan ta bon amiga!
Misterio di e kachó pèrdí$ 0,00 O.B Excl.
Fls 0.00
Gwendolyn Hooks
Alex no por haña su kachó!
Jet por ta skondí den e apartamento?
Jet por ta pèrdí den e siudat grandi?
Unda Jet ta?
Mucha muhé ku brio$ 0,00 O.B Excl.
Fls 0.00
Olivia George Ilustrashon di Randy DuBurke
Tomi ta un mucha muhé ku brio. Pero tin un kos ku di bèrdat e tin miedu di dje! Su amiga nobo lo por yud’é vense su miedu ?
No dal mi!$ 0,00 O.B Excl.
Fls 0.00
Bernette Ford
E mucha hòmber ta rabiá ku su amigu.
Su amigu a dal e!
Kiko e muchanan lo hasi awor?


text:
-
Enkuesta di Seguro di entiero i funerario
- September 5, 2022
- Posted by: FPK
- Category: Komunikado di prensa
Fundashon pa Konsumidó ku Enkuesta tokante Seguro di entiero i funerario Un di e tareanan di Fundashon pa Konsumidó ta pa hasi investigashon di merkado. Investigashon ta un parti importante di nos trabounan. Un di nos metanan ta pa informá komunidat ku informashon konkreto i basá riba echo. E investigashonnan ku mas ta resaltá ta
-
Komparashon di preis: produktonan di botika 2022
- August 31, 2022
- Posted by: FPK
- Category: Komparashon di preis, Komunikado di prensa
Resientemente Fundashon pa Konsumidó a anotá i kompará preis di produktonan ku mas e konsumidó ta kumpra na e diferente botikanan aki na Kòrsou. Ku esaki nos ke yuda e konsumidó pa hasi su eskoho di forma mas konsiente. Saliendo for di e punto di bista ku mayoria konsumidó ta kumpra nan produktonan di higiena
-
Fundashon pa Konsumidó ku un interesante seminario titulá ‘Fair Digital Finance’
- August 1, 2022
- Posted by: FPK
- Category: Komunikado di prensa
Fundashon pa Konsumidó ta den full preparashon pa organisá un tremendo seminario tokante “Fair Digital Finance. Durante di e seminario aki ekspertonan lo interkambiá informashon i asina huntu nos desaroyá i krese di un forma hustu i sólido den e area aki. E manera tradishonal pa duna servisio finansiero ta kambiando. Instansianan finansiero manera entre
-
Lista di anotashon di preis pa BACK TO SCHOOL
- July 21, 2022
- Posted by: FPK
- Category: Komparashon di preis, Komunikado di prensa
Falta poko pa “Back to School” I manera ta e kustumber Fundashon pa Konsumidó den kolaborashon ku Ministerio di Desaroyo Ekonómiko ta publiká e preisnan di e diferente establesimentunan ku ta ofresé material pa skol pa asina mayornan por tin un mihó bista unda ta kumbiní pa kumpra. E anotashon di preis aki a keda
-
Komunikado Entrega di Sertifikado Fundashon pa Konsumido
- June 22, 2022
- Posted by: FPK
- Category: Komunikado di prensa
Djasabra último 18 di Yüni 2022 Fundashon pa Konsumidó a otorgá sertifikado na e promé grupo di kursista ku a partisipá na e kurso di presupuesto “Ku Bista riba Kada un Depchi”. Nòrmalmente e kurso di presupuesto aki ta tuma lugá den luna di Sèptèmber pero den kuadro di e kampaña Informá I Konsientisá nos
-
Komparashon di preis di karni, galiña, belèg, fruta i berdura.
- June 14, 2022
- Posted by: FPK
- Category: Komparashon di preis, Komunikado di prensa
Fundashon pa Konsumidó a hasi komparashon di preis den e kategoria di karni, galiña, belèg, fruta I berdura . Esakinan ta produktonan esensial na momento ku e mayoria di konsumidó ta hasi su kompra. Pues e komparashon di preis aki ta unu sumamente interesante. Pa e komparashon di preis aki a selektá un kantidat di
-
Komunikado di Prensa Kuaresma 2022
- April 6, 2022
- Posted by: FPK
- Category: Komunikado di prensa
Konsumidó sea alerta pa diferensia grandi di preis di kosnan di laman. Nos ta den siman santu. Un di e kustumbernan ku nos tin den e temporada aki ta di kome kumindanan di laman. Pues ta importante pa sa na unda tin un variashon amplio di kumindanan di laman i na unda nos ta haña
-
Konsumidó, sea alertá
- March 28, 2022
- Posted by: FPK
- Category: Komunikado di prensa
Kòrsou ta importá mayoria produkto. Pa e motibu aki e desaroyonan ku ta tuma lugá rònt mundu tin hopi impakto riba nos pais prinsipalmente, nos ekonomia. E konflikto entre Rusia i Ukrania a impaktá ekonomia global den ménos ku 2 siman. Rusia ta un di e paisnan mas poderoso di mundu i ta sòru pa
-
Dia Internashonal Derechi di Konsumidó
- March 15, 2022
- Posted by: FPK
- Category: Komunikado di prensa
Awe 15 di Mart 2022 ta Dia Internashonal Derechi di Konsumidó. Meta prinsipal di e dia aki ta pa para ketu riba e importansia di konsientisá, empoderá i protehá e konsumidó. Den kuadro di esaki Consumers International a skohe pa trese konsientisashon rondó di e tópiko “Fair digital finance”. Pues globalmente lo para ketu kon
-
Komparashon di preis Makutu No regulá
- November 12, 2021
- Posted by: FPK
- Category: Komparashon di preis, Komunikado di prensa
Ku regularidat Fundashon pa Konsumidó konhuntamente ku departamentu di inspekshon di Ministerio di Desaroyo Ekonómiko (MEO) ta hasi komparashon di preis basá riba e asina yamá Makutu NO regulá. Gran parti di e produktonan den e makutu aki ta produktonan den bòter òf den bleki. Por ehèmpel fruta, karni, piska, mayonaise, jam, pindakaas i bèrdura


text:
Un atentando terorismo ta e uzo sistemátiko di teror dor di un persona òf grupo di hende. Meta di e atentando ta pa preshoná gobièrnu òf komunidat pa hasi algu. Alabes un meta di un atentado terorista ta krea pániko, herida persona òf krea víktimanan.
Kiko abo por hasi si tin menasa di un atentado di terorismo òf un atentado di terorismo tuma lugá?
Ora tin menasa di atentado terorista:
- Si bo mira un pakete sospechoso òf un situashon ku no ta normal, keda leu.
- Yama 911 i avisá tur hende den bo bisindario.
Durante un atentado terorista:
Skucha e Radio di Emergensia 97.9 FM
- Sigui tur instrukshon di gobièrnu i tim di kalamidat
- Protehá bo mes kontra ophetonan ku ta kai for di laira
- Yuda otro mas tantu posibel
- Bai mas lihé posibel na un lugá kaminda no tin edifisio (dor di peliger di derumbe)
- No bai wak bèk na e lugá di e atentado
- No bai para den grupo
- Keda for di bisindario di bentana (nan por kibra) i tambe outonan di parker (nan por eksplotá)
- No usa lusafè òf laiter (dor di peliger di eksploshon di gas)
- Duna polis tur informashon ku por yuda den investigashon (por ehèmpel kualke señal òf deskripshon di un outo)
- Duna polis potrètnan ku bo a saka ku bo selular òf kámara digital
- Na momentu di un atentado wak televishon i skucha radio regular. Tambe por wak informashon riba bo app ‘Kalamidat’ i riba www.kalamidat.cw
Ehèmpel di atentado terorista
Kiko pa hasi durante un atentado terorista


text:
Exactamente 1 siman pasa fraccion di AVP, MAS y Accion 21 a firma un carta cu nan a entrega na VNO. E carta aki tabata dirigi na Conseho di Minister di Reino y Staatssecretaris di Koninkrijksrelatie Alexandera van Huffelen unda nan ta acusa Gobierno di 3 punto: 1) Nepotismo y vriendjes politiek, 2) contract WEB y Eagle LNG, y 3) Ta cuestiona Presidente di Parlamento. E ta mas cu obvio cu oposicion, sosteni pa su prensa comprometi, tabata anticipa y desea pa Gobierno di Aruba haya un KB. Un carta cu ta carece di argumento y mas bien ta demostra un biaha mas un hamber pa poder enorme. Ta duidelijk cu AVP ta haci tur cos na su alcance pa bin bek na mando sin importa e daño cu nan ta causa nos pais, nos hendenan y e relacion cu nos tin cu Hulanda.
Punto 1: Nepotismo y vriendjes politiek
Nos Minister President actual tin un total di 21 persona ta traha den su ministerio. Un diferencia grandi compara cu e 400+ personanan cu Mike Eman tawata tin ta traha den su ministerio. Como un hende cu a yega di traha na un ministerio mi ta puntra mi mes pakico Mike tabatin mester tanto hende asina? Unda nan tabata sinta? Kico tabata nan tarea? Mike no por contesta esakinan, pero ami si: vriendjes politiek y malgastamento di fondonan publico. Esaki tawata con Mike tawata paga pa hendenan campaña pa nan. Tur e ta bisa cu e lo tin trabou pa nan basta nan cana bandi dje y duna sosten. Anto awe net nan tin e curashi di acusa MEP di friends and family. Esaki no ta tur, nos no por lubida cu Mike y un otro ruman tawata traha pa Henny. Ademas un otro ruman a haya casi 2 miyon florin na sponsor via instancianan publico, placa di pueblo, nos placa di belasting cu por a bay pa e.o., renoba scolnan of inverti den salubridad. Awo, Aruba ta chikito y e por ta posibel cu famia y conocirnan ta traha hunto. No tin nada robes si e persona ta cualifica pa e posicion y tin vacatura pa e posicion. Pero e ta diferente ora ta trata di fabor politico y conscientemente ta scoge pa malgasta fondonan publico pa beneficio di bo partido.
Punto 2: Contract Eagle LNG y WEB
Ya pa mas cu 10 aña WEB di su banda tabata kier a transiciona pa gas. Nan a haci hopi hopi estudio, paga miyones na consultancy y hasta a haya aprobacion di gobierno di signatura berde na december 2016 pa esaki. E tempo ey gobierno di AVP tabata forsa WEB pa bay cu GasUnie. Pero WEB no kier a deal cu GasUnie pasobra e prijs no ta cumbini WEB. Na juni 2020 Gobierno di Aruba a inicia un proceso pa busca operadornan pa e refineria y otro desaroyo riba e tereno di refineria. Meta mas cu claro ta pa crea cupo di empleo y trece inversion y placa pa gobierno. E proceso aki tabata totalmente transparente y sin metemento politico for di cual Eagle LNG a sali como un candidato potencial pa desaroya e area unda e refineria ta localisa.
Segun nos expertonan e deal aki tin hopi beneficio pa WEB y pa Aruba. Entre otro ta scapa WEB $20-30 miyon pa aña na gasto di fuel, ta scapa WEB mucho mas na gasto di operacion y mantencion, ta genera energia mas limpi, na un prijs mas stabil, ta genera un desaroyo economico nobo, cu inversion di $100-$150 miyon, lo genera cupo di empleo, LNG ta mucho mas mihor pa medio ambiente y ta pone cu Aruba por cumpli cu tratadonan internacional di baha emision di CO2 y cumpli cu nos parti na combati global warming.
Pero atrobe nada cu Gobierno actual haci no ta bon pa oposicion, ni sikiera ora Gobierno continua cu nan propio proyectonan. Pa oposicion aworaki Gobierno, WEB, Eagle LNG nunca a y lo duna informacion suficiente. Si berdaderamente nan tawata desea informacion, nan lo asisti tur reunion, hiba discusionnan sano y trece otro solucionnan en caso tal cu nan no ta di acuerdo cu esakinan. Pero esey ta tareanan hopi dificil pa oposicion, mas facil ta pa keda cuestiona integridad, independencia y profesionalismo di nos profesionalnan y di profesionalnan internacional.
Punto 3: Presidente di Parlamento
Pa loke ta trata e acusacion contra Presidente di Parlamento sr. Edgard Vrolijk, tin grabacion na monton y pueblo y Hulanda mes por saca nan som. Desde un principio el a traha cu transparencia, teniendo su mes na regla, informando esaki na un forma directo y semper manteniendo e espacio pa cada fraccion haci nan trabou. Di otro banda, no por bisa mescos pa presidentenan di tempo di AVP y lider di MAS. Grabacionnan ta prueba cu durante nan signatura den Parlamento otro gay tabata canta. Eynan si tabata tin un dictadura total caminda no tawata tene ningun consideracion cu e trabou parlamentario y caminda oposicion no por a haci su trabou manera mester ta. Awor ta un realidad si cu presidente actual no ta brinda nan e espacio pa nan shownan yena di politikeria, pero asina mes nan tin tur e libertad pa yena nan spreektijd manera nan ta haya ta bon. Claro, esey por riba dianan cu nan tin gana di bin trabou.
Ta un lastima cu mientras Aruba ta pasando den momentonan hopi dificil y yena cu reto, na lugar di aporta cu criticanan constructivo y solucionnan concreto, nan ta scoge pa keda hunga weganan politico na beneficio propio. Pero e ta mas cu bisto cu e Gobierno actual ta trahando cu alma y cuerpo pa saca Aruba padilanti y percura pa e recuperacion necesario na beneficio di nos hendenan. Trahando hunto sigur nos ta logra. Si mira cifranan di Najaarsnota y perspectiva pa 2023 ya caba nos por ta positivo cu poco poco nos ta birando menos dependiente di Hulanda y ta cuminsa para riba nos propio pia. Ta momento pa nos tur ta positivo y trahando pa un mihor Aruba.


text:
Haña un kurpa sin bida
Di un otro banda, aktualmente no tin nigun hende registra perdi ofislamente na Bonaire konfirma pa kuerpo polisial i ta pidi pa si enberdat famianan ta sinti falta di un ser keri pa avisa esaki na Kuerpo Polisial di Boanire. Pero no ta kita ku tin spikulashon ku tin un polito Colombia ku ta sera buska pa basta dia kaba. I asta Kuerpo Polisial di Korsou i Bonaire a saka komunikado bisando ku e homber piloto Guillermo Nuñez no ta perdi na Korsou ni Bonaire. Ironia ta ku awor a diskubir un kurpa sin bida den estado di deskomposishon avansa na Boanire no ta kita ku spekulashonan ta lanta i kuminsa pensa den e direkshon ku por ta e homber piloto Colombiano ku ta ser buska. Ban laga investigashon kana su kaminda i identifika e homber ku a ser haña morto na Bonaire. Nigun momentu a sera bisa ku ta e homber piloto, Guillermo Nuñez ketu bai ta konsidera ku e ta perdi ta na momebtu ku investigashon prueba otro kos. Buskeda ta kontinua!!!


text:
Alerta pa bientu duru
Hopi biaha dilanti di un ola tropikal bientu ta kai i patras di un ola tropikal, bientu ta oumentá. Esaki tabata e kaso ku un ola tropikal ku a pasa den transkurso di ayera riba nos region, bientu a kai i por a sinti poko mas kalor ku normal ayera. Awe segun e ola tropikal ya a pasa nos isla, bientu a oumentá.
Na momentu ku bientu oumentá, kondishon di laman ta bira brutu. Den transkurso di mañan, bientu lo bira ménos fuerte i laman na su turno lo bira ménos brutu.
Riba e plachi, kolo oraño ta representá bientu di 20 pa 30 nudo i bèrdè ta representá bientu di 10 pa 20 nudo.


text:
39-2018 – KvK a tene un re cu representantenan di Nacional Uni
Oranjestad – SDG Aruba tin algun tempo caba ta traha riba e formalisacion di e obhetivonan di desaroyonan sostenibel, e asina yama “SDGs” (Sustainable Development Goals).
Pa yuda brinda mas informacion na sector priva a organisa dia 14 di november ultimo un presentacion caminda a splica mas over e SDGs y tambe kico e oportunidadnan cu e SDGs por trece cune pa e comerciante y sector priva.
Pa e presentacion aki KvK a invita varios representante di sector priva pa nan ta presente pa siña mas encuanto e SDGs. E presentacion a tuma luga den e auditorio di KvK na J.E. Irausquin Boulevard 10. Sra. Sonja Velthuizen, director ehecutivo di KvK a bisa bon bini na tur presente y en particular e invitadonan special di Nacionnan Uni. Siguientemente sr. Magdy Martinez-Soliman, Representante Residente di Nacionnan Uni a hiba algun palabra y asina inspira e sector priva riba posibilidadnan cu SDGs ta brinda. Sr. Martinez-Soliman a pasa palabra pa Sr. Arno Boersma di Center of Excellence kende a duna un presentacion riba kico e rol di Nacionnan Uni ta encuanto e SDGs y con nan por contribui na Aruba su SDGs. Finalmente sra. Jocelyne Croes di comision di SDG a dirigi algun palabra y conta un tiki di kico Aruba ta bezig cune encuanto SDGs. Y finalmente a sigui un sesion di Q&A cu sr. Martinez-Soliman, sr. Boersma y sra. Croes.
E evento tabata bon bishita y esnan presente a mustra hopi interes den e SDGs. Publico presente a haci varios pregunta encuanto e topico di dia. Nan preocupacion principal pa e ehecucion di puntonan cu ta relaciona cu e SDGs ta e ‘red tape’ cu e sector priva ta wordo obstaculisa cune.
E Representante Residente di Nacionnan Uni pa e paisnan di cua Aruba ta forma parti ta Sr. Magdy Martinez-Soliman. Sr. Martinez-Soliman hunto cu e diputado Representante Residente Sra. Sharifa Ali-Abdullah a bishita Aruba desde 14 pa 16 di november y parti di nan bishita ta pa duna un presentacion encuanto con SDGs por crea oportunidadnan comercial nobo den un esfera di practicanan sostenibel comercial.
E “Sustainability Agenda 2030” y e SDGs di Nacionnan Uni a wordo crea na september 2015 a bira e standard global pa haci negoshi. Esaki 193 pais rond mundo a confirma y di acuerdo cune. Loke Nacionnan Uni kier logra cu e SDGs ta cu e lo contribui na trece un fin na e confusion cu ta reina encuanto kico ta sostenibel y trece cune un manera uniforma pa midi e nivel di sostenibilidad. Tin hopi oportunidad pa negoshinan grandi y chikito den e espacio di sostenibilidad cu no a wordo explora ainda na Aruba. Pa mas informacion encuanto SDGs por bishita http://sdgaruba.com of busca riba Facebook: SDG Aruba. KvK ta contento cu e acogida y e participacion. Mirando e interes KvK lo sigui organisa mas evento pa asina por sigui elabora riba e SDG pa Aruba.
Aruba, 19 november 2018
Camara di Comercio y Industria (KvK)


text:
WILLEMSTAD — Ku un kantidat rekòrt di 956 partisipante klup di atletismo Trupial – Auto City i Algemeen Pension Fond – APC por mira atras riba un eksitoso APC Run & Walk 2015. Bou di un shelu medio kla i despues un solo kla kla e ganadónan a start for di lugá di stashoná outo na Sentro Pro Arte e kanadó a kana nan ruta stipulá sin niun problema. Den sekshon maskulino William van Heyningen a resultá e ganadó ku un tempu di 57:52 min. I den sekshon femenino Shirley Mercelina ku un tempu di 1:15.24 min. Despues pa 6:30 e koredónan di e 10 km a start di kual Merwin Dollison a yega na promé lugá ku un tempu di 35:35 min. Den kategoria femenino Shardiela Eisden a resultá e ganadó apsoluto ku un tempu di 49:06 min.
Despues a sigui e diferente karedanan di nos muchanan ku a bira hopi interesante. Hopi bunita tabata e kareda di 400 m pa nos muchanan di 4 pa 6 aña i 800 m pa nos muchanan di 8 pa 10 aña. Nos por a mira kon e mayornan tabata animá nan yu nan ku alma i kurpa. Tabatin algun ku a kore kasi henter e ruta parti paden huntu ku nan yu nan. Bunita di e karedanan aki ta ku nan ta tuma lugá riba e lugá di stashoná outo di Sentro Pro Arte. Pues mayornan i fanátiko nan por a mira hinter e ruta di e muchanan. Tabatin un partisipashon hopi grandi di e klupnan afiliá na CAB, loke a hasi e evento mas grandi ku 2014. Ku e evento aki klup di atletismo Trupial – Auto City por mira atras riba e bon evento i ya nan ta kuminsá prepará pa e edishon di 2016 i 2017, ku mira riba e di 15e edishon na 2017 pa hasi e evento muchu mas grandi posibel.
Ya gerensia di APC a komprometé ku nos lo sigui sostené e evento aki i pa 2017 nan ke mira e evento yega riba nivel internashonal. Ku un mini na kasonan di kansansio i bon intervenshon di Rode Kuis e evento a kana sin un kaso di lamentá. Tambe nos ta gradisí kuerpo polisial ku a presentá na bon kantidat pa guia e kanadó nan i koredónan sin problema riba e ruta. Un danki ta bai na sr. Westerhout i si tim ku e yuda nos ku e kuementu i di tempu i kuerpo di hurado di CAB ku e kordiná e yaga na final. Tambe nos ta gradisí tur kolaborador ku a bin duna un bon man. Sin nan evento no por a kana asina bunita. Pa 2016 nos ta bolbe konta ku boso yuda. Nos ta gradisí APC pa e konfiansa den nos organisashon, Curaçao Botlling co, Kuster’s Trading ,Satex, Enshure i Bon Bini Supermarket ku a delatá tur nos partisipantenan ku nan produktonan saludabel. Tambe Auto City i ku a yuda nos ku transporte pisa ku nos por a transportá tur nos materialnan pa e sitio konserní. Un danki ta bai tambe na Fundashon Pro bista i Single Mother Succes ku a yuda benta karchi i tambe yuda durante e aktividat. Nos ta hopi kontentu ku nan yudansa. Ya preparashonnan a kuminsá pa den 2016 nos kibra e liña mágiko di 1000 partisipante.


text:
Iglesianan Cristian di Aruba ta habri luna di september cu un cadena di oracion di 24 ora pa Matrimonio y Famia. E cadena di oracion ta cuminsa dia 1 di september pa tres or di atardi y ta termina 24 ora despues. Cada Iglesia local ta wordo pidi pa cubri un ora di oracion pa Dios interveni den pueblo di Aruba pa asina nos recobra un sentido di balor pa matrimonio y famia.
Pueblo ta consciente cu tin un proposicion di ley pa trata den Parlamento cu ta redefini matrimonio. Pero Aruba a cumpli cu e rekesitonan di Corte Europeo pa Derecho Humano. Matrimonio no ta derecho humano pa parehanan di mesun sexo. Aruba a cumpli caba door di ofrece algun derecho den forma di union civil conforme Corte Europeo pa Derecho Humano. No ta existi ningun argumento sano pakico Parlemento di Aruba mester cambia ley di matrimonio. Mayoria di pueblo di Aruba tin respet pa Dios y mayoria di pueblo di Aruba ta na fabor di matrimonio entre un homber y un muhe.
ICA ta invita pueblo Cristian di Aruba pa dedica no solamente prome dia di september, pero henter e luna na oracion, pa matrimonio y famia conforme Dios su boluntad prevalece na Aruba.
Iglesianan Cristian di Aruba


text:
E emergencia sanitario cu nos ta pasando aden a obliga pa pospone hopi di nos eventonan faborito, cu e medidanan preventivo necesario, algun ta bolbe aunke no di e forma cu nos ta custumbra. E di 72 edicion di Emmy Awards, cu ta reconoce e mihonan den television na Merca, e aña aki e ceremonia tabata virtual y completamente diferente. No tabatin e famoso red carpet cu miles di celebridad y paparazzi tampoco cambionan di looks den e presentacionnan di e premionan, y mucho menos un venue yen di mirones. Gran parti di e evento a ser realisa riba distancia, cu Jimmy Kimmel como esun encarga pa dirigi e ceremonia y yega te na e casnan unda e nominadonan tabata spera cu ansiedad pa conoce e ganadornan, pero sigur cu nan look digno pa un premiacion.
Un di e faboritonan di e red carpet ta Zendaya, cu ta presenta un look di impacto na cada luga cu e ta presenta. Pa Emmy Awards 2020 el a luci dos shimis, e prome di Christopher John Rogers pa haci su aparicion y di dos un Armani Prive den cual el a tuma su premio como Best Actress di serie dramatico. Jeniffer Aniston y Reese Witherspoon a bay bisti ‘safe’, ambos a opta pa shimis preto den diferente silueta cu a laga nan luci elegante pa e premiacion.
Otro di e faboritonan tabata Regina King, cu a haci su aparicion den un shimis zafiro di Schiaparelli, borda cu steenchi y stiletto color brons cu a combina perfecto cu su look. Trace Ellis Ross a bisti un creacion di Alexandre Vauthier y el a comparti un potret riba su Instagram unda e ta riba un red carpet chikito den su patio. El a skirbi: “Ki dibertido ta pa dressed up. Mi no por bisa cu mi ta haya falta di e energia frenetico di e red carpet of uza hilchi halto, pero si mi ta haya falta di un shimis bunita”. Hopi fans lo a prefera di a wak nan artistanan faborito no riba un red carpet virtual, pero apesar cu tabata riba distancia no a falta e glamour.


text:
Santa Cruz:
Diabierna algo prome cu 2′ or di merdia, un mucha muher menor di edad a cay riba e acera banda di cura di Santana di Santa Cruz. Mesora muchanan di skol a rondon’e pa mira kiko ta pasando.
E damita lo a bira malo, algun automobilista mesora a baha bay yud’e. Segun nos por a compronde cu e damita no lo a desayuna y lo a bira malo.
Un patruya cu tabata riba caminda a para pa mira kiko ta pasando. Un rato despues e rapid responder di ambulance a yega y e paramedico a cuminsa trata e damita na e sitio. E damita tabata pidi awa, un persona ey banda a pasa e paramedico un boter di awa y e tabata muha su cara y cabes, pa tene fresco debi cu e tawata directamente den e solo fuerte.
Mientras tabata wardando riba yegada di ambulance.
E damita tabata mustra hopi spanta y tambe tabata tembla hopi.
Na e sitio un di e muchanan a conta cu e damita lo mester a core pa su bida, pa motibo cu un gang di un otro bario a bin eynan bin busca nan problema esaki tawata locual a wordo papia e momento ey. Tambe cu un di e muchanan di e gang lo tabata tin un arma riba dje y cu e damita cu su otro amigitanan mester a core bay sconde. Door di esaki damita a spanta y tambe a core bay, pero na momento cu e la core bay sconde e lo a bira malo y a cay. Pues e informacion aki tabata circula bou e muchanan.
Polis a tuma dato di e hobencita aki y tambe locual e la declara.
Segun nos a compronde mas trempan polis a haya informacion cu lo ta bay tin un pelea di gang eybanda. Polis a keda tira bista eybanda, pero esaki danki Dios no a sosode.
Paramediconan na yegada di ambulance a tuma over pa sigui trata cu e hobencita.
E damita mes no a papia nada otro y a para ariba cu ta malo e la bira door di no come.


text:
WILLEMSTAD – Despues di Hulanda i Cuba a toka turno na e tim di beisbòl di Merka pa sede pa Kòrsou. E selekshon a gana ayera durante Haarlemse Honkbalweek ku 2-3 di e tim di Merka.
Den di tres inning Merka a kai atras ku skor di 0-3 i den di seis inning a logra hinka dos kareda lokual a pèrkurá pa algu di tenshon.
Ku e di tres viktoria di e 5 partidonan Korsou a posishoná su mes pa semifinal. E tim ta remplasá e Taipei Chines riba e kampionato. Pa motibu di un prohibishon pa ekiponan deportivo pa sali for di e pais a konsekuensia di covid nan a hala bèk di partisipashon na e di trinta edishon di Haarlemse Honkbalweek.
Awe Kòrsou ta enfrentá atrobe e tim di Merka. E partido ta kuminsá mitar di djes ora di Kòrsou i por sigui e partido bibu via Honkbalsoftbal.tv. Djabièrnè ta hunga finale.
Di e seis paisnan ku ta partisipá Cuba i Italia ta hunga pa di sinku i di seis lugá. Banda di e tim di Merka i di Kòrsou, Hulanda ta hunga e otro semifinal kontra Hapon. Esei ta awe merdia mitar di dos ora di Kòrsou.


text: Diasabra marduga na Well Well bar na Sero Biento a surgi un problema entre algun persona unda un otro grupo a baha riba un homber y a golpia e homber formalmente te lage herida. Esaki a pasa den presencia di algun persona y nan a purba na para e problema. E sospechosonan mes a bandona den auto cora, polis a haya informacion di ambos auto y ta kende y nan a declara na Polis. A tuma dato di testigonan y a pasa esaki over pa recherche. Ambulance a presenta unda paramedico a brinda asistencia medico na e victima pa asina e por cana e caminda di denuncia.


text: ORANJESTAD: Diabierna siman pasa den un encuentroameno y informativo Minister Endy Croes a reuni cu Coordinador Nacional di Codigo di Proteccion yBeleidsmedewerker Ministerio Husticia y Asuntonan Social sra. Sue – Ann Ras y lider di proyecto di Codigo di Proteccionpe Sector di Enseñansa sra. Jullie– Ann Thodé. Desde 1 di april 2021 e Codigo di Proteccion a drenta na vigor y ta un di e proyectonan central y principal di Social Crisis Plan. E profesionalnan den e sector di Enseñansa tambe lo traha a base di Codigo di Proteccion den caso di abuso di mucha. E Codigo di Proteccion ta un protocol cu e profesionalnan lo uzaora nan tin sospecho di abuso di mucha. E Mandatario a siguibisa hunto cu Departamento di Enseñansa, DPS, directivanandi scol y Codigo di Proteccion lo organisa un dia di informacion y lo duna training pe cabesantenan y docentenandi scolnan publico den cuadro pa duna e proteccion total nemuchanan. Y asina hopi tempran e maestra y maestro por nota cualkier inkietud y si tin sospecho di abuso por señala esaki, ta importante pa nan ta na altura di e protocol, con pa actua,ken pa yama y cua documento pa yena. E sistema cu a wordocrea pa pone atencion y pa proteha nos muchanan. Ministeriodi Enseñansa lo percura pa tur e dies directivanan di scolricibi e training aki pa asina tur hende ta riba un linea y pabinda proteccion y siguridad na tur muchanan y hobennan.


text: Dialuna madruga a drenta informe di gritonan di auxilio na un adres conosi na Shiribana, mesora a dirigi un patruya na e sitio. Na yegada di e patruya a bin compronde cu un auto blanco chikito lo a baha un persona y a golpea esaki y despues e auto a bay direccion pariba pero e persona maltrata a desaparece. Un rato despues a drenta informe di un caso di kiebro cu ladronicia na un cas na Paradera unda e habitantenan a lanta y a haya un adicto ambulante hortando den cushina y esaki a core sali ora ela ser descubri y a core bay pabao. E habitantenan a core bay su tras y a wak esaki drenta e cas conosi ey. Polis a bay na e cas y buscando paden a haya e adicto ambulante aki y a detene.


text:
Recientemente Minister mr. Andin Bikker a reuni cu e Embahador di Reino Hulandes staciona na Venezuela, sr. Robert Schuddeboom. E ultimo aki ta di bishita na Aruba pa reuni cuvarios mandatario y instancia.
E Embahada di Reino Hulandes na Venezuela ta instrumental den cuadro di por ehempel aplicacion pa visa a base di e Rijksvisumwet, e vuelonan humanitario y ora di accion di rescate cu ta regarda tripulacion di botonan cu por a drief bayden awanan teritorial di Venezuela y vice versa.
Na final di e reunion Minister Bikker a expresa cu tabata un reunion hopi fructifero y cu ela gradici e representante diplomatico pa tur su sosten y cooperacion brinda na nos isla.


text:
Mas o menos 1 mion di suidadanonan na Hulanda mester sobrebibí di un entrada ku na òf nèt riba e mínimo sosial. Mayoria di nan ta biba den un pobresa persistente i no ta logra tene nan kabes riba awa (mas) finansieramente. Dor di e krisis di Corona e grupito akí ta pinta di bira finansieramente ainda mas vulnerabel, prinsipalemnte bou di hóbennan, trahadornan ku un kòntrakt flèksibel i e zzp’ersnan. Ta nan eksaktamente ta haña nan mes konfrontá ku areglonan hopi kompleho i ta haña nan mes mará den e diferente reglanan ku ta na vigor i obligashonnan. Si por ehèmpel nan no kumpli ku e obligashon di mèldu òf si nan kometé un eror sin ku nan por a yuda, esaki por tin konsekuensianan finansiero desastroso. Dor di e kobramentu bèk i e butnan, debenan problemátiko por keda kreá.
Den 2021 e Nationale ombudsman lo bai toka e punto di agènda akí ku esnan ku ta na e mínimo sosial ta eksperensiá ku e gobièrnu. Kontra ki tipo di opstákulonan e suidadanonan akí ta stot nan mes? Te kon leu nan ta keda sostené dor di e gobièrnu? Anto liko ta e posibel solushonnan pa e problema kaprichoso akí?
Proveedornan di kuido tambe ta sintá den un posishon vulnerabel. Nan tin un ròl importante anto nan ke dediká nan tempu na nan ser kerínan. Pero esaki por solamente si nan haña sufisiente sosten. Den 2021 e Nationale ombudsman ta tira lus krítiko riba e situashon akí por medio di kombersashonan ku proveedornan di kuido, organisashonnan di interes, siensia i ku gobièrnu, tokante e desaroyonan rondó di e sosten pa e proveedornan di kuido i pidi pa pone atenshon riba solushonnan konkreto.
Dos ehèmpel di investigashonnan ku ta riba e agènda di 2021 di ombudsman. Den 2020 e krisis di Corona a kambia e bida diario di tur hende, adultonan i muchanan. Hopi suidadano tabata tin mester di èkstra yudansa di e gobièrnu. Empresarionan pa sosten finansiero, personanan ku a pèrdè trabou pa ònderstand i muchanan pa un lèptòp pasó nan mester a sigui enseñansa pa un gran parti online. Na mesun tempu tabata hopi mas difisil pa hopi suidadano por drenta den kontakto ku e gobièrnu. Lokètnan tabata será; servisio gubernamentalnan no tabata aksesibel. E trato debido dor di gobièrnu manera, aksesibilidat, responsabilidat i konfiabilidat, ta keda poné bou di un lupa den tempu di krisis. Sierto prosesonan ta stanka diripiente, mientras ku diripiemte otro awor si ta posibel anto ku fasilidat, pasó den tempu di krisis reglanan por keda apliká ku mas fleksibilidat.
E temanan den 2021
E temanan ku e Nationale ombudsman, e Ombudsman pa mucha i e Ombudsman pa veteranonan lo dirigí nan mes den 2021 riba dje talbes ta mas relevante dor di e krisis di Corona i e konsekuensianan sosial di esaki.
Den kuadro di e tema derechonan Fundamental ta pará riba e agènda e aña akí un investigashon tokante profilashon étniko i e tratamentu di e kehonan tokante esaki. Banda di esaki e situashon di kas; un problema sosial spantoso pa diferente grupo di suidadano i muchanan, mientras ku e ta asina krusial pa por partisipá den e sosiedat.
Denter di e tema Partisipashon i influensia tin hopi pará riba e planifikashon, e desentralisashon ku no a trese e loke hopi suidadano a spera ku esaki lo a trese. Den e ròl di e ombudsman lokal pa tres kuart di e gemeentenan, e Nationale ombudsman ke wak kon suidadanonan por ehersé un influensia riba tareanan kual e gemeentenan akí ta keda enkargá kuné. E Ombudsman pa mucha ta pone akinan spesífikamente un ‘toolkit’ p’asina por duna e interesnan di muchanan un posishon korekto denter di e prosesonan pa tuma desishonannan ku ta toka nan.
Serka Akseso na fasilidatnan e ombudsmannan ta enfoká nan mes riba diferente tópiko, di proveedornan di kuido te na e resepshon di veteranonan den nesesidat agudo i tratamentu di kehonan serka instanshanan sertifiká. Pero tambe e uso mínimo di fasilidatnan ta pará riba e agènda. E gobièrnu enbèrdat ta hasi sufisiente pa sòru ku suidadanonan ta hasi uso di e fasilidatnan ku ta destiná spesialmente pa nan?
Pobresa tambe ta un tema ku dor di e krisis di Corona ta pará haltu riba e agènda. Asina e ombudsmannan lo bai e.o. wak e akseso na yudansa ku debe pa zzp’ersnan, e kaida den pobresa pa trahadornan rondo di e sosial mínimo i nan ta investigá kon ta pará ku e pobresa den Karibe hulandes bou di mayornan soltero I nan yunan.
Denter di e tema Ambiente di biba e atenshon ta keda riba e konsekuesianan di ekstrakshon di gas na Groningen pero tambe e transishon di energia ku ta pará riba e agènda.
Pa un bista kompletu di tur e tópikonan: E agènda di Ombudsman 2021


text:
E shoplifter a horta producto core sali bay sin paga, polis a gar’e banda di Fung Shung
Diamars atardi un patruya pasando dilanti di Save More na Boegoeroei a ser para pa un security di e lugar bisando polis pa para e auto Kia Cerato A35791 cu a caba di sali di eynan bayendo pabao, mesora e patruya a bay su tras y a logra par’e pariba di Fung Shung Bar restaurant. Aparentemente e lo a horta algun comestibles y a sali sin paga. Polis a pidi e chauffeur pa subi den e patruya pa asina bay atende e asunto na e supermercado. Polis a lock e auto di e sospechoso y a bay na e supermercado cu e sospechoso. Ayanan a logra haya sa cu ela sali cu algun comestibles pero no a hay’e cu nada. Riba e caminda poco pabao ora e sospechoso a bira bay nort polisnan a bin haya algun producto y a tuma esakinan pa investigacion. Probablemente ela mira polis su tras y a deshaci su mes di e evidencianan ey tirando esakinan den e mondi net despues di e birada. Polis a detene e sospechoso y a hib’e na warda di polis na Shaba pa ladronicia.


text: Diabierna mainta a drenta informe di un accidente na Piedra Plat, mesora a dirigi un patruya na e sitio. Na yegada di e patruya a bin conpronde cu aki ta trata di un accidente unda cu e chauffeur di un Byd F3 hatchback a bay subi caminda no a duna preferencia na e Hyundai EON bayendo pariba y a dal den esaki. Debi na e accidente aki e chauffeur di e EON su presion a bay halto y a solicita presencia di ambulans na e sitio. Polis a compronde cu e chauffeur di e Byd no tin rijbewijs. Na yegada di e ambulans nan a atende e chauffeur di e EON na e sitio mes.


text:
KRALENDIJK – Gezaghèber Edison Rijna resientemente a presentá señora Chris de Vogel komo refuerso pa e kolòm médiko di Boneiru ku ta atendé ku COVID-19.
Chris de Vogel tabata resientemente manager di programa di COVID-19 di ‘Geneeskundige Hulpverlenings Organisatie in de Regio’, GHOR na Haaglanden. El a bini Boneiru pa yuda despues ku e tabata den karentena obligatorio pa 2 siman. De Vogel a kuminsá e siman akí komo manager di krísis pa kolòm di salubridat i kuido médiko i ta konsehero di e kolòm aki den EBT.
E tin un un trayektoria hopi largu riba tereno di maneho di krísis i den salubridat públiko. Na vários okashon e tabata na Boneiru pa duna sosten na nos servisio di salubridat públiko. Pues e no ta un deskonosí pa Boneiru.
E señora mes tambe a hiba palabra:
“Medio mart na Boneiru tur atenshon tabata dirigí riba ‘corona virus’. Awor ku nos ta mitar di luna di mei nos ta den un otro fase. Un fase den kua ta wak kiko por suavisá sin pèrdè siguridat di nos salubridat for di bista.
E situashon den sifra;
Te na komienso di e siman akí a hasi 293 tèst, 291 tabata negativo i 2 positivo ku ya a kura. Na e momentunan akí tin 99 persona den karentena. Salubridat Públiko ta keda tèst, despues di awe tambe, pa por intervení mas tempran posibel si resultá ku esei ta nesesario!
Nos a yega den e fase di mitigashon, loke no ta nifiká nada otro ku suavisashon. Den konteksto di e brote di e vírùs i for di perspektiva di salubridat esei ta nifiká ku na e momentonan akí nos ta asina leu pa kambia e medidanan ‘fuerte’ den medidanan moderá.
Kiko esei ta nifiká:
Paso pa paso nos ta riba e kaminda pa anda ku otro di otro forma; esta ‘Corona smart’. Nos sa ku e vírùs no ta aktivo riba e isla na e momentunan akí. Salubridat Públiko ta keda traha huntu ku Fundashon Mariadal i dòkternan di kas pa keda vigilá si tur kos ta bai bon. No pasobra tin hende malu na e momentunan akí, pero pa keda vigilá si e vírùs ta riba e isla i si ta asina na unda e ta.
Ta asina tambe ku huntu nos tin e responsabilidat pa protehá esnan vulnerabel i nos grandinan optimalmente kontra posibel yegada di e vírùs. Esaki un prioridat di nos tur.
Ta bon pa realisá ku siensia ainda ta investigando e vírùs. Nos no sa tur kos di dje ainda. Kontinuamente ta sali konosementu nobo ku mester keda tradusí den akshon. E tantísimo notisianan falsu i teorianan di konspirashon ku ta sirkulando, ta pone ku ta un reto pa trese balanse den esaki. Nos no sa sufisiente ainda di e vírùs, por fabor, no kere tur kos ku boso topa den diferente medio rònt mundu. Pone esaki konstantemente banda di e fase ku Boneiru ta aden na e momentu aki, esei ya ta hasi hopi diferensia den e emoshonnan ku tur esaki ta trese kuné.
Kiku mas Salubridat Públiko ta hasiendo?
Nos ta keda tene tur hende ku bin di eksterior den karentena.
Mi kier pidi tambe komprenshon pa boso bisiña ku tin ku bai den karentena i mester keda 14 dia den kas i den su mes kurá. Nos ta pidi e mes komprenshon pa e personanan ku ta den un lugá di karentena sentral.
E personanan aki – meskos ku boso – no ta malu! Pero nan ta bin di pafó di Boneiru i ta keda paden te ora ta probá ku nan no a importá e vírùs. Mi ta pidi komprenshon pa e sakrifisio enorme akí ku nan ta hasi pa keda 14 dia den isolashon, pa tene nan mes i Boneiru salú. Laga nos ta orguyoso di nos ko-habitante di e isla akí. No huzga nan!
No bai hunga pa polis i no usa facebook komo kódigo penal.
Pensa ku despues di 14 dia ta posibel pa tin kontakto normal atrobe i ku nos tin ku sigui biba amikalmente i den harmonia ku otro.
E reglanan di kondukta ku nos a formulá ku otro ta keda na vigor;
Laba bo man ku habon i awa, tene distansia apropiá = distansia apropiá ta 1,5 meter. Tosa òf nister den èlebog. Usa lensu di papel i tira esaki afó asina kaba us’é.
Dikon nos mester tene nos mes na e reglanan di kondukta miéntras COVID-19 no ta aktivo riba e isla?
Nos tabata hasi esaki anteriormente pa tene nos estriktamente na e reglanan di RIVM, pasobra tabata por a spera ku e vírùs lo a yega riba nos isla, meskos ku na paisnan rondó di nos i na Oropa.
Awor nos ta hasié pa prepará pa e medidanan di suavisashon ku poko poko nos ta bai tuma, pa por rekreá atrobe i riba término habri pa turismo.
Aseptashon di e reglanan akí pa término largu ta sòru pa nos ta prepará pa loke – den forma leve- ta bin pa nos. E vírùs un dia lo hasi su entrada di bèrdat riba e isla, esei tambe ta algu ku nos komo pueblo tin ku aseptá. Importante ta ku nos por anda bon ku esaki. Dor di tene nos mes na e medidanan di higiena i di distansia apropiá nos ta evitá ku e vírùs ta plama ampliamente ora e drenta. Ta na boso pa anda kouteloso ku esaki.
Salubridat Públiko pa medio di komunikadonan di prensa lo tene boso na altura e periodo benidero di e situashon di salú riba e isla i si ta nesesario, papia durante konferensianan di prensa,” de Vogel a menshona. El a finalisa bisando”
- E petishon na nòmber di dòkternan di kas, hòspital i sekshon di Salubridat Públiko, pa na bienestar di boso salú, sigui e reglanan.
- Keda salú i mi ta gradisí boso pa boso atenshon.”


text:
Normanan nobo pa kalidat di airu
Normanan nobo pa kalidat di airu
Willemstad – Resientemente kolaboradónan di maneho enkargá ku kalidat di airu di Ministerio di GMN i di Departamentu di Asuntunan Hurídiko a presentá na Minister Pietersz- Janga e normanan nobo pa kalidat di airu. Formulashon di e normanan nobo a sosodé konforme un veredikto di Wes relashoná ku un kaso den Korte di Clean Air Everywhere kontra Ministerio di GMN. E normanan nobo aki ta di sumo importansha paso esaki ta bira e normanan ku operadó di nos refineria mester tene e kompania na dje.
Riba potrèt por mira na man drechi Minister Pietersz- Janga huntu ku miembronan di su kabinete i tim di maneho di Ministerio di GMN i na man robes kolaboradónan di Ministerio di GMN i di Departamentu di Asuntunan Hurídiko.


text:
E meta tras di e sistema ta e desaroyo di e empleado publico pa asina mehora e calidad y eficiencia di e aparato gubernamental.
Gobierno di Aruba a duna DRH e mandato pa inicia e trayecto piloto di “Prestatiemanagement”. Den esaki a inclui participacion di e sindicatonan y nos empleadonan publico den su totalidad.
Pa implementa e Prestatiemanagement, a organisa un proyecto piloto na unda 38 departamento di Gobierno a participa exitosamente. Awor ta sigui cu informacion y workshop na e demas departamentonan di Gobierno.
E parti legislativo di e sistema, ta den desaroyo hunto cu DWJZ y pa asina e Prestatiemanagement drenta na vigor pa 1 januari 2023.
E siman di 12 pa 19 september 2022, DRH lo continua cu e proceso di preparacion pa implementacion di e sistema. E demas departamentonan di Gobierno lo ser invita pa atende un “Prestatiemanagement Workshop”, durante cual e departamentonan aki lo ricibi informacion y training riba e trayecto.
DRH lo mantene sector publico di Aruba informa di e desaroyonan den e proximo dianan, pa asina un y tur por adkiri mas conocemento di e sistema y asina aporta constructivamente tambe na e Proyecto “Prestatiemanagement”.


text:
Secretario di defensa na Merca James Mattis a laga sa diabierna cu e no ta kere cu Noord Korea tin e capabilidad pa nan misilnan balistico intercontinental yega teritorio di Merca. Noord Korea su November ICBM ‘ainda no a mustra cu e tin e capacidad pa ta un menasa pa nos na momentonan aki,’ Mattis a bisa durante un briefing cu reporteronan na Pentagon sin ningun transmision. El a agrega cu Merca ainda ta analisando e situacion. Nan ta examinando analisis forensico cual por tuma un tempo segun e ta bisa. Pyongyang a test misilnan nobo riba 28 di november cu a bula mas halto y leu cu cualkier otro cu nan a lansa anteriormente.
Akinan Mattis a notifica cu e misil aki a refleha cu N. Korea ta trahando riba un research y programa di desaroyo pa produci un misil cu por dal na cualkier parti na mundo, y di e manera aki “continua di bira un menasa pa paz global y regional, anto seguramente pa Merca.”
Fuente: CNN


text:
Kralendijk 6 di òktober 2021 – Djamars 5 di òktober último a sali pa Europa Sion Janga komo úniko representante di área di Caribe pa partisipá na EuropeanYouthEvent na Strasbourg Fransia. Un evento kaminda hóbennan di rònt Europa i mundu ta bini huntu.
Riba inisiativa di Samira Raphaela,Sion Janga a haña invitashon komo representante di BITlab pa partisipána e evento di European Youth Event (EYE), kaminda hóbennanta bini huntu pa interkambiá ideanan. EYE tin komo meta:stimulápartisipashon aktivo di e siudadano bou di hóbennan Europeo. Den e evento di EYE míles di hóben di 16 pa 30 aña ta bini huntu pa interkambiá ku esunnan ku ta responsabel pa maneho i otro personahenan di influensia riba temanan manera e.o. durabilidat, igualdat i inklusividat. E aktividat aki ta tuma lugá fin di siman aki dia 8 i 9 di òktober na Strasbourg na Fransia.
BITlab ta un organisashon di hóbennan di nos islanan ku ta studia òf a kaba di studia ku ta riba nos islanan òf den eksterior. E hóbennan aki ta boga pa partisipashon den maneho i buska solushonnan pa problemanan di nos komunidat. Nan ta atendé ku diferente áreanan riba kua nan a studia i profundisá nan mes.
E tópikonan di durabilidat, igualdat i inklusividat ta tópikonan ku M21 tambe tin haltu den nos bandera. Por kontranan tambe den e.o. e Manifesto ku M21 a publiká resien na nos lansamentu.
Sion Janga ta forma parti di nos organisashon M21 i komo tal nos ta sostené 100% den e oportunidat aki, kaminda nos a duna tambe algun “pointers” pa ku e evento.
Nos komo M21 ta orguyoso di e logronan aki di BITlab i Sion Janga i ta dese’é tur klase di éksito pa ku su bishita na Europa.


text:
EXTRA tin e kombinashon perfekto di promoshon hasiendo uso di e edishon imprimí i plataformanan digital. No tin duda ku klientenan ta satisfecho ora hasi uso di EXTRA i mas importante ta mira resultadonan positivo. E kombinashon di korant, website i social media òf kada un riba su mes lo duna e aviso e máksimo visualisashon di e propaganda i alkansá míles di lektor.
NOS PLATAFORMANAN
40K
Daily AD VIEWS
Komo e korant ku sirkulashon mas grandi di Kòrsou, publikashon di un aviso den korant lo keda mira un promedio di 40 mil biaha.
Wèbsait
1.5M
Average Monthly AD Views
Media website di Kòrsou mas bishita i Top 10 website di Kòrsou i awor den un bachi nobo pa duna e propaganda aun mas atenshon i mas na bista di e bishitante.
300K
Monthly AD Views
Hasiendo uso di plataformanan di media sosial di EXTRA, e kliente su propaganda ta risibí un kobertura i atenshon total.
Nos Servisionan
EXTRA ya no ta solamente un korant di mainta ku ta trese notisia i espasio pa klientenan pone aviso. EXTRA a desaroyá den un kompania di prensa ku a inová riba e parti digital i ta sinti su presensia 24 ora pa dia. EXTRA awor ta brinda ABO KOMO LEKTOR notisia 24 ora pa dia i ABO KOMO ANUNSIANTE un servisio kompleto a base di visibilidat pa BO aviso i tambe konseho stratégiko di merkadeo PA BO SAKA MAS PROBECHO DI BO INVERSHON.
AD Campaign
EXTRA por diseñá un kampaña na deseo i kumbinensia di e kliente ku un kombinashon di korant i digital.
AD Publishing
Kliente por usa EXTRA imprimí i digital pa promové su aviso i EXTRA lo duna guia pa krea un strategia multi-plataforma pa bo aviso haña mas ‘ad views’ di tur segmento demográfiko di merkado.
AD Production
EXTRA ta krea e arte gráfiko pa bo aviso i lo traha huntu kubo pa krea un kampaña kompleto ku variashon di aviso.
AD Animation
EXTRA por krea un animashon audio visual di un aviso speshal pa e plataformanan digital.
Program Production
EXTRA tin e kapasidat pa produsí programanan edukativo, informativo i notisioso.
Video Production
EXTRA por produsí un video AD pa e kliente i por formulá un kampaña kompleto.
KLIENTENAN SATISFECHO
B&T ACCOUNTANCY SU EKS- PERENSHA KU EXTRA PODCAST
Lorem ipsum dolor sit amet, consectetur adipiscing elit. Duis rep rehenderit in esse cillum eu fugiat nulla pariatur.
PRO B.V. SATISFECHO KU KAMPAÑA KONDUSI PA ÈXTRA
Lorem ipsum dolor sit amet, consectetur adipiscing elit. Duis rep rehenderit in esse cillum eu fugiat nulla pariatur.
KAMPAÑA MULTIMEDIA A ALKANSA MAS KU 30 MIL HABITANTE
Lorem ipsum dolor sit amet, consectetur adipiscing elit. Duis rep rehenderit in esse cillum eu fugiat nulla pariatur.
Bo ta deseá mas informashon?
Si a kaso ta deseá mas informashon pa usa un di e plataforma di EXTRA sea imprimí òf digital, djis yena e formulario athunto.